text:
αποτελεί μέρος της παρούσας συμφωνίας ή εάν ένα μέλος αλλάξει καθεστώς, κατά την έννοια του άρθρου 16 παράγραφος 8, το Συμβούλιο των Μελών αναδιανέμει, για το επόμενο έτος, τα ποσοστά συμμετοχής ανάλογα με τον αριθμό των μεριδίων συμμετοχής που κατέχει κάθε μέλος, υπό τις προϋποθέσεις που καθορίζονται στο παρόν άρθρο. Σε περίπτωση προσχώρησης στην παρούσα συμφωνία ή απόσυρσης από την εν λόγω συμφωνία κατά το τρέχον έτος, η ανακατανομή πραγματοποιείται μόνο για τους σκοπούς της ψηφοφορίας.
 Άρθρο 12
 Συνεργασία με άλλους οργανισμούς
 1. Το Διεθνές Συμβούλιο Ελαιολάδου δύναται να λαμβάνει μέτρα για τη διεξαγωγή διαβουλεύσεων και τη συνεργασία με τον Οργανισμό Ηνωμένων Εθνών και τα όργανά του, και ιδίως με τη Διάσκεψη των Ηνωμένων Εθνών για το Εμπόριο και την Ανάπτυξη, άλλους σχετικούς διακυβερνητικούς οργανισμούς, καθώς και σχετικούς διεθνείς και περιφερειακούς οργανισμούς. Οι εν λόγω διατάξεις μπορούν να περιλαμβάνουν συμφωνίες συνεργασίας με οργανισμούς χρηματοπιστωτικής φύσεως που μπορούν να συμβάλουν στους στόχους που αναφέρονται στο άρθρο 1 της παρούσας συμφωνίας.
 2. Κάθε συμφωνία συνεργασίας μεταξύ του Διεθνούς Συμβουλίου Ελαιολάδου και των προαναφερόμενων οργανισμών ή/και διεθνών οργανισμών που συνεπάγεται σημαντικές υποχρεώσεις για το Διεθνές Συμβούλιο Ελαιολάδου λαμβάνει προηγούμενη έγκριση από το Συμβούλιο των Μελών σύμφωνα με το άρθρο 10 παράγραφος 3.
 3. Η εφαρμογή του παρόντος άρθρου διέπεται από τον εσωτερικό κανονισμό του Διεθνούς Συμβουλίου Ελαιολάδου.
 ΚΕΦΑΛΑΙΟ IV
 Επιτροπή Δημοσιονομικών και Διοικητικών Θεμάτων
 Άρθρο 13
 Επιτροπή Δημοσιονομικών και Διοικητικών Θεμάτων
 1. Το Συμβούλιο των Μελών συγκροτεί επιτροπή δημοσιονομικών και διοικητικών θεμάτων που περιλαμβάνει τουλάχιστον έναν εκπρόσωπο για κάθε μέλος. Η επιτροπή δημοσιονομικών και διοικητικών θεμάτων συνέρχεται τουλάχιστον δύο φορές ετησίως, πριν από κάθε σύνοδο του Συμβουλίου των Μελών.
 2. Η Επιτροπή δημοσιονομικών και διοικητικών θεμάτων είναι επιφορτισμένη με τα καθήκοντα που περιγράφονται στην παρούσα συμφωνία και στον εσωτερικό κανονισμό. Είναι ειδικότερα επιφορτισμένη με:
 —
 την εξέταση του ετήσιου προγράμματος εργασιών της εκτελεστικής γραμματείας για τη λειτουργία του ιδρύματος, ιδίως όσον αφορά τον προϋπολογισμό, τους δημοσιονομικούς κανόνες, τους εσωτερικούς και τους καταστατικούς κανόνες, πριν να το υποβάλει προς έγκριση στο Συμβούλιο των Μελών κατά τη δεύτερη τακτική σύνοδο του ημερολογιακού έτους·
 —
 την εποπτεία της εφαρμογής των προτύπων εσωτερικού ελέγχου που ορίζονται στον εσωτερικό κανονισμό του Διεθνούς Συμβουλίου Ελαιολάδου και του ελέγχου της εφαρμογής των δημοσιονομικών διατάξεων που ορίζονται στην παρούσα συμφωνία·
 —
 την εξέταση του σχεδίου ετήσιου προϋπολογισμού του Διεθνούς Συμβουλίου Ελαιολάδου που προτείνει ο εκτελεστικός διευθυντής. Μόνον το σχέδιο προϋπολογισμού που προτείνει η επιτροπή διοικητικών και οικονομικών θεμάτων των μελών υποβάλλεται στο Συμβούλιο προς έγκριση.
 —
 την εξέταση και την υποβολή, κάθε έτος, των λογαριασμών του τελευταίου οικονομικού έτους προς έγκριση στο Συμβούλιο των Μελών κατά την πρώτη τακτική σύνοδό του τού επόμενου ημερολογιακού έτους, καθώς και κάθε άλλης διάταξης που αφορά τα οικονομικά και διοικητικά θέματα·
 —
 τη διατύπωση γνωμών και συστάσεων σχετικά με τα θέματα που συνδέονται με την εφαρμογή της παρούσας συμφωνίας·
 —
 την εξέταση και την υποβολή έκθεσης στο Συμβούλιο των Μελών σχετικά με τις αιτήσεις προσχώρησης νέων μελών ή την αποχώρηση μέλους από το Διεθνές Συμβούλιο Ελαιολάδου·
 —
 την εξέταση της τήρησης των αρχών που αναφέρονται


text:
στο άρθρο 7 σχετικά με τον διορισμό του προσωπικού της εκτελεστικής γραμματείας και άλλα διοικητικά και οργανωτικά θέματα.
 3. Εκτός από τα καθήκοντα που αναφέρονται στο παρόν άρθρο, η επιτροπή δημοσιονομικών και διοικητικών θεμάτων ασκεί κάθε άλλο καθήκον που της ανατίθεται από το Συμβούλιο στον εσωτερικό κανονισμό και/ή δημοσιονομικό κανονισμό.
 4. Το Συμβούλιο των Μελών καταρτίζει και εγκρίνει λεπτομερείς κανόνες εφαρμογής των εν λόγω διατάξεων στον εσωτερικό κανονισμό του.
 ΚΕΦΑΛΑΙΟ V
 Δημοσιονομικές διατάξεις
 Άρθρο 14
 Προϋπολογισμός
 1. Το οικονομικό έτος συμπίπτει με το ημερολογιακό έτος.
 2. Υπάρχει μόνο ένας προϋπολογισμός, αποτελούμενος από δύο κεφάλαια:
 —
 Κεφάλαιο I: Διοίκηση·
 —
 Κεφάλαιο II: Δραστηριότητες, συμπεριλαμβανομένης ιδίως της τυποποίησης, της τεχνικής συνεργασίας και της προώθησης.
 Το Συμβούλιο των Μελών αποφασίζει, κατά περίπτωση, να υποδιαιρέσει τα κεφάλαια σε μέρη, λαμβάνοντας υπόψη τους στόχους του Διεθνούς Συμβουλίου Ελαιολάδου.
 3. Ο προϋπολογισμός χρηματοδοτείται από:
 α)
 την εισφορά κάθε μέλους, το ποσό της οποίας υπολογίζεται κατ' αναλογία προς τα μερίδια που καθορίζονται σύμφωνα με το άρθρο 11 της παρούσας συμφωνίας·
 β)
 τις επιχορηγήσεις και τις προαιρετικές εισφορές των μελών, οι οποίες διέπονται από τις διατάξεις συμφωνίας μεταξύ του Διεθνούς Συμβουλίου Ελαιολάδου και του μέλους δωρητή·
 γ)
 τις δωρεές από κυβερνήσεις ή/και άλλες πηγές·
 δ)
 συμπληρωματικές εισφορές με άλλες μορφές, συμπεριλαμβανομένων υπηρεσιών, επιστημονικού και τεχνικού εξοπλισμού ή/και προσωπικού που μπορεί να ανταποκριθεί στις ανάγκες των εγκριθέντων προγραμμάτων·
 ε)
 τυχόν άλλα έσοδα.
 4. Στο πλαίσιο της ανάπτυξης της διεθνούς συνεργασίας, το Διεθνές Ελαιοκομικό Συμβούλιο καταβάλλει κάθε δυνατή προσπάθεια για την εξασφάλιση της απαραίτητης χρηματοδοτικής ή/και τεχνικής συνδρομής που μπορεί να διατεθεί από τους αρμόδιους διεθνείς, περιφερειακούς ή εθνικούς οργανισμούς, χρηματοπιστωτικούς ή άλλους.
 Τα ανωτέρω ποσά κατανέμονται από το Συμβούλιο των Μελών στον προϋπολογισμό του.
 5. Τα ποσά του προϋπολογισμού που δεν έχουν δεσμευθεί κατά τη διάρκεια ημερολογιακού έτους μπορούν να μεταφερθούν στα επόμενα ημερολογιακά έτη ως προχρηματοδότηση του προϋπολογισμού όπως ορίζεται στον δημοσιονομικό κανονισμό.
 Άρθρο 15
 Λοιπά κεφάλαια
 Εκτός από τον προϋπολογισμό που προβλέπεται στο άρθρο 14, το Διεθνές Συμβούλιο Ελαιολάδου μπορεί να χρηματοδοτείται και με άλλα κεφάλαια των οποίων το αντικείμενο, η λειτουργία και η χρήση διέπονται από τον εσωτερικό κανονισμό.
 Το Συμβούλιο των Μελών μπορεί επίσης να εξουσιοδοτήσει την εκτελεστική γραμματεία να διαχειρίζεται τα κεφάλαια τρίτων μερών. Οι προϋποθέσεις και το περιεχόμενο της άδειας αυτής, καθώς και οι υποχρεώσεις που απορρέουν από τη διαχείριση των εν λόγω κεφαλαίων ορίζονται στον δημοσιονομικό κανονισμό.
 Άρθρο 16
 Καταβολή των εισφορών
 1. Κατά τη δεύτερη σύνοδό του τού ημερολογιακού έτους, το Συμβούλιο των Μελών καθορίζει το συνολικό ύψος του προϋπολογισμού που προβλέπεται στο άρθρο 14 της παρούσας συμφωνίας, καθώς και την εισφορά που πρέπει να καταβληθεί από κάθε μέλος για το επόμενο ημερολογιακό έτος. Η εισφορά αυτή υπολογίζεται με βάση τα ποσοστά συμμετοχής κάθε μέλους, όπως ορίζονται στο άρθρο 11 της παρούσας συμφωνίας.
 2. Το Συμβούλιο των Μελών καθορίζει την αρχική εισφορά κάθε μέλους που καθίσταται συμβαλλόμενο μέρος της παρούσας συμφωνίας μετά την έναρξη ισχύος της. Η εν λόγω εισφορά καθορίζεται βάσει των ποσοστών συμμετοχής του μέλους αυτού, σύμφωνα με το άρθρο 11 της παρούσας συμφωνίας, και της περιόδου που υπολείπεται

type: contracts

jurisdiction: EU


text:
μέχρι το τέλος του έτους. Το ύψος των εισφορών που πρέπει να καταβάλλουν τα άλλα μέλη για το τρέχον οικονομικό έτος παραμένει αμετάβλητο.
 3. Οι εισφορές καταβάλλονται σε ευρώ και είναι απαιτητές από την πρώτη ημέρα του οικονομικού έτους, ήτοι την 1η Ιανουαρίου κάθε έτους.
 Οι εισφορές των μελών για το οικονομικό έτος κατά τη διάρκεια του οποίου γίνονται μέλη του Διεθνούς Συμβουλίου Ελαιολάδου είναι απαιτητές από την ημερομηνία απόκτησης της ιδιότητας του μέλους.
 4. Εάν, τέσσερις μήνες μετά την ημερομηνία καταβολής των εισφορών, ένα μέλος δεν έχει καταβάλει το σύνολο της εισφοράς του, η εκτελεστική γραμματεία αποστέλλει επιστολή στο μέλος αυτό, εντός επτά ημερών, για να του ζητήσει να προβεί στην εξόφληση της οφειλής του.
 5. Εάν, μετά την πάροδο δύο μηνών από τη διατύπωση του αιτήματος της εκτελεστικής γραμματείας, το εν λόγω μέλος δεν καταβάλει την εισφορά του, αναστέλλονται τα δικαιώματα ψήφου του στο Συμβούλιο των Μελών μέχρις ότου καταβληθεί το συνολικό ποσό της εισφοράς.
 Αναστέλλεται επίσης για το επόμενο έτος το δικαίωμα των εκπροσώπων του συγκεκριμένου μέλους να κατέχουν αιρετά αξιώματα στο πλαίσιο του Συμβούλιο των Μελών, στις επιτροπές και υποεπιτροπές, καθώς και η συμμετοχή τους στις δραστηριότητες που χρηματοδοτούνται από το Διεθνές Συμβούλιο Ελαιολάδου.
 6. Κατά την πρώτη τακτική σύνοδο του ημερολογιακού έτους ή κατά την έκτακτη σύνοδο μετά τη λήξη της προθεσμίας για την καταβολή των εισφορών των μελών, το Συμβούλιο των Μελών ενημερώνεται για τη μη καταβολή της εισφοράς μέλους. Το Συμβούλιο των Μελών, εξαιρουμένου του μέλους με καθυστερημένες οφειλές, δύναται, κατόπιν ακρόασης του εν λόγω μέλους και αφού λάβει υπόψη την ιδιαίτερη κατάστασή του, όπως προβλήματα συγκρούσεων, φυσικές καταστροφές ή δυσκολίες πρόσβασης στις διεθνείς χρηματοπιστωτικές υπηρεσίες, να λάβει οποιαδήποτε άλλη απόφαση ομόφωνα. Το Συμβούλιο των Μελών δύναται να προσαρμόσει το πρόγραμμα εργασιών της εκτελεστικής γραμματείας βάσει των εισφορών που έχουν πράγματι καταβληθεί από τα μέλη.
 7. Μέχρις ότου καταβληθεί πλήρως η εισφορά του μέλους εφαρμόζονται οι διατάξεις των παραγράφων 5 και 6 του παρόντος άρθρου.
 8. Μετά από δύο συναπτά έτη απλήρωτων εισφορών, το Συμβούλιο των Μελών δύναται να αποφασίσει, κατόπιν ακρόασης του μέλους με τις καθυστερημένες οφειλές, ότι το μέλος παύει να απολαύει των δικαιωμάτων που του παρέχει η ιδιότητα του μέλους, αλλά ότι μπορεί να συμμετέχει στις συνεδριάσεις ως παρατηρητής κατά την έννοια του άρθρου 8 παράγραφος 7.
 9. Τα μέλη που αποχωρούν από την παρούσα συμφωνία εξακολουθούν να ευθύνονται για τις οικονομικές υποχρεώσεις τους βάσει της συμφωνίας και δεν δικαιούνται επιστροφή των χρηματοδοτικών εισφορών που έχουν ήδη καταβληθεί.
 10. Το Συμβούλιο των Μελών δεν μπορεί σε καμία περίπτωση να απαλλάξει μέλος από τις υποχρεώσεις που υπέχει δυνάμει της παρούσας συμφωνίας. Το Συμβούλιο των Μελών μπορεί να αποφασίσει ομόφωνα την αναδιάρθρωση των οικονομικών υποχρεώσεων των εν ενεργεία και των πρώην μελών.
 Άρθρο 17
 Έλεγχος
 1. Ο οικονομικός έλεγχος του Διεθνούς Ελαιοκομικού Συμβουλίου διεξάγεται από την Επιτροπή διοικητικών και δημοσιονομικών θεμάτων.
 2. Οι οικονομικές καταστάσεις του Διεθνούς Συμβουλίου Ελαιολάδου για το παρελθόν ημερολογιακό έτος, πιστοποιημένες από ανεξάρτητο οικονομικό ελεγκτή, υποβάλλονται στην επιτροπή διοικητικών και δημοσιονομικών θεμάτων, η οποία έπειτα από ανάλυση των


text:
λογαριασμών, υποβάλλει γνώμη στο Συμβούλιο των Μελών, κατά την πρώτη τακτική σύνοδό του τού ημερολογιακού έτους, προς έγκριση και δημοσίευση.
 Στο πλαίσιο του ελέγχου που αναφέρεται ανωτέρω, ο ανεξάρτητος οικονομικός ελεγκτής ελέγχει αν έχει τηρηθεί ο ισχύων δημοσιονομικός κανονισμός καθώς και τη λειτουργία και αποτελεσματικότητα των μηχανισμών εσωτερικού ελέγχου και καταγράφει τις πραγματοποιηθείσες εργασίες και τα σχετικά ευρήματα σε ετήσια έκθεση που υποβάλλει στην επιτροπή διοικητικών και δημοσιονομικών θεμάτων.
 Η έκθεση του ανεξάρτητου οικονομικού ελεγκτή υποβάλλεται στο Συμβούλιο των Μελών κατά την πρώτη τακτική συνεδρίασή του.
 Το Συμβούλιο των Μελών διορίζει τον ανεξάρτητο οικονομικό ελεγκτή στον οποίο ανατίθενται η ανάλυση των ετήσιων λογαριασμών του Διεθνούς Συμβουλίου Ελαιολάδου και η σύνταξη της έκθεσης που αναφέρεται ανωτέρω, σύμφωνα με τις διατάξεις του δημοσιονομικού κανονισμού και των κανόνων εφαρμογής του.
 3. Επιπλέον, κατά την πρώτη τακτική σύνοδό του τού ημερολογιακού έτους, το Συμβούλιο των Μελών εξετάζει και εγκρίνει την οικονομική έκθεση που καλύπτει το προηγούμενο ημερολογιακό έτος και αφορά:
 —
 τον διαχειριστικό έλεγχο των κεφαλαίων, των στοιχείων του ενεργητικού και των ρευστών διαθέσιμων του Διεθνούς Συμβουλίου Ελαιολάδου·
 —
 την κανονικότητα των οικονομικών πράξεων και τη συμφωνία τους με τις ισχύουσες κανονιστικές, καταστατικές και δημοσιονομικές διατάξεις.
 4. Οι εκ των υστέρων έλεγχοι των πράξεων διενεργούνται από τον ανεξάρτητο οικονομικό ελεγκτή, σύμφωνα με τις διατάξεις του δημοσιονομικού κανονισμού.
 5. Βάσει ανάλυσης κινδύνου, τρία τουλάχιστον μέλη μπορούν να ζητήσουν από το Συμβούλιο άδεια για τη διενέργεια ελέγχων των δραστηριοτήτων του Διεθνούς Συμβουλίου Ελαιολάδου ώστε να διασφαλιστεί η τήρηση των ισχυόντων κανόνων και των αρχών της χρηστής δημοσιονομικής διαχείρισης και της διαφάνειας.
 Οι έλεγχοι διενεργούνται σε στενή συνεργασία με τα μέλη της εκτελεστικής γραμματείας του Διεθνούς Συμβουλίου Ελαιολάδου σύμφωνα με τους κανόνες και τις διαδικασίες που ορίζονται στον εσωτερικό κανονισμό και στον δημοσιονομικό κανονισμό του Διεθνούς Συμβουλίου Ελαιολάδου.
 Η σχετική έκθεση, μετά την ολοκλήρωσή της, υποβάλλεται στο Συμβούλιο των Μελών κατά την πρώτη τακτική σύνοδό του.
 Άρθρο 18
 Εκκαθάριση
 1. Σε περίπτωση διάλυσης, και πριν απ' αυτή, το Συμβούλιο των Μελών λαμβάνει τα μέτρα που προβλέπονται στο άρθρο 35 παράγραφος 1.
 2. Κατά τη λήξη της παρούσας συμφωνίας, τα περιουσιακά στοιχεία του Διεθνούς Συμβουλίου Ελαιολάδου και όλα τα ποσά που προέρχονται από τα κεφάλαια που αναφέρονται στο άρθρο 14, για τα οποία δεν έχει αναληφθεί υποχρέωση, επιστρέφονται στα μέλη κατ' αναλογία του συνόλου των μεριδίων συμμετοχής τους σε ισχύ κατά την εν λόγω χρονική στιγμή.
 Οι προαιρετικές συνδρομές και δωρεές που αναφέρονται στο άρθρο 14, καθώς και όλα τα ποσά για τα οποία δεν έχει αναληφθεί υποχρέωση σύμφωνα με το άρθρο 15, επιστρέφονται στα οικεία μέλη, δωρητές ή τρίτα μέρη.
 ΚΕΦΑΛΑΙΟ VI
 Διατάξεις σχετικά με την τυποποίηση
 Άρθρο 19
 Ονομασίες και ορισμοί των ελαιολάδων, των πυρηνελαίων και των επιτραπέζιων ελιών
 1. Οι ονομασίες και οι ορισμοί των ελαιολάδων, των πυρηνελαίων και των επιτραπέζιων ελιών περιλαμβάνονται στα παραρτήματα Β και Γ της παρούσας συμφωνίας.
 2. Το Συμβούλιο των Μελών δύναται, εφόσον το κρίνει αναγκαίο ή σκόπιμο, να τροποποιήσει τις ονομασίες και τις περιγραφές των ελαιολάδων, των πυρηνελαίων και των επιτραπέζιων ελιών στα παραρτήματα Β και Γ της παρούσας


text:
συμφωνίας.
 Άρθρο 20
 Υποχρεώσεις των μελών
 1. Τα μέλη του Διεθνούς Συμβουλίου Ελαιολάδου αναλαμβάνουν την υποχρέωση να χρησιμοποιούν στις διεθνείς εμπορικές συναλλαγές τους τις ονομασίες που καθορίζονται στα παραρτήματα Β και Γ και να ενθαρρύνουν τη χρησιμοποίηση τους στις εθνικές εμπορικές συναλλαγές τους.
 2. Τα μέλη αναλαμβάνουν την υποχρέωση να καταργήσουν, τόσο στις εθνικές όσο και στις διεθνείς εμπορικές συναλλαγές τους, κάθε χρήση της ονομασίας «ελαιόλαδο», μόνης ή σε συνδυασμό με άλλες λέξεις, η οποία δεν είναι σύμφωνη με την παρούσα συμφωνία. Η ονομασία «ελαιόλαδο» χρησιμοποιούμενη μόνη της δεν μπορεί σε καμία περίπτωση να αφορά το πυρηνέλαιο.
 3. Το Συμβούλιο των Μελών καθορίζει πρότυπα όσον αφορά τα κριτήρια ποιότητας και καθαρότητας που εφαρμόζονται στις διεθνείς εμπορικές συναλλαγές των μελών.
 4. Τα μέλη μεριμνούν για την προστασία στο έδαφός τους των γεωγραφικών ενδείξεων, κατά την έννοια του άρθρου 22 παράγραφος 1 της συμφωνίας για τα δικαιώματα διανοητικής ιδιοκτησίας στον τομέα του εμπορίου (συμφωνία TRIPS), για τα προϊόντα που αφορά η παρούσα συμφωνία, σύμφωνα με τους κανόνες, τις διαδικασίες και τις διεθνείς δεσμεύσεις και, ιδίως, το άρθρο 1 της συμφωνίας TRIPS.
 5. Τα μέλη προβαίνουν, κατόπιν αιτήσεως, σε ανταλλαγή πληροφοριών σχετικά με τις γεωγραφικές ενδείξεις που προστατεύονται στην επικράτειά τους, ιδίως προκειμένου να ενισχυθεί η έννομη προστασία των ενδείξεων αυτών από κάθε πρακτική που είναι δυνατόν να αλλοιώσουν τη γνησιότητά τους ή να κηλιδώσει τη φήμη τους.
 6. Τα μέλη έχουν το δικαίωμα να αναλαμβάνουν πρωτοβουλίες που αποσκοπούν στην ενημέρωση των καταναλωτών σχετικά με τα ιδιαίτερα χαρακτηριστικά των προστατευόμενων γεωγραφικών ενδείξεων στο έδαφός τους και στην εξασφάλιση της αξιοποίησής τους, σύμφωνα με τις ισχύουσες νομικές διατάξεις.
 Άρθρο 21
 Διεθνές σήμα εγγύησης του Διεθνούς Συμβουλίου Ελαιολάδου
 Το Συμβούλιο των Μελών μπορεί να θεσπίζει διατάξεις για την εφαρμογή του διεθνούς σήματος εγγύησης της ποιότητας το οποίο διασφαλίζει τη συμμόρφωση με τα διεθνή πρότυπα του Διεθνούς Συμβουλίου Ελαιολάδου. Η εφαρμογή του παρόντος άρθρου και οι διατάξεις ελέγχου καθορίζονται στον εσωτερικό κανονισμό.
 ΚΕΦΑΛΑΙΟ VII
 Γενικές διατάξεις
 Άρθρο 22
 Γενικές υποχρεώσεις
 Τα μέλη δεν θεσπίζουν μέτρα που αντιβαίνουν στις υποχρεώσεις που τους επιβάλλει η παρούσα συμφωνία και στους γενικούς στόχους που αναφέρονται στο άρθρο 1.
 Άρθρο 23
 Οικονομική ευθύνη των μελών
 Η οικονομική ευθύνη κάθε μέλους έναντι του Διεθνούς Συμβουλίου Ελαιολάδου και των άλλων μελών περιορίζεται στις υποχρεώσεις που απορρέουν από το άρθρο 16 σχετικά με τις εισφορές στους προϋπολογισμούς που αναφέρονται στο ίδιο άρθρο.
 Άρθρο 24
 Περιβαλλοντικές και οικολογικές πτυχές
 Τα μέλη λαμβάνουν δεόντως υπόψη τους τη βελτίωση των πρακτικών σε όλα τα στάδια της παραγωγής ελαιολάδου και επιτραπέζιων ελιών με στόχο την ανάπτυξη της αειφόρου ελαιοκομίας και αναλαμβάνουν την υποχρέωση να εφαρμόζουν τα μέτρα που κρίνονται αναγκαία από το Συμβούλιο των Μελών για τη βελτίωση ή την επίλυση κάθε προβλήματος στον τομέα αυτό.
 Άρθρο 25
 Ενημέρωση
 Τα μέλη αναλαμβάνουν την υποχρέωση να καθιστούν διαθέσιμα και να παρέχουν στο Διεθνές Συμβούλιο Ελαιολάδου όλα τα στατιστικά στοιχεία, τις πληροφορίες και την τεκμηρίωση που είναι αναγκαία για την εκπλήρωση των καθηκόντων του σύμφωνα με την παρούσα συμφωνία και, ιδίως, όλες τις πληροφορίες που χρειάζεται για την κατάρτιση των


text:
ισοζυγίων ελαιολάδου, πυρηνελαίων και επιτραπέζιων ελιών και για την ενημέρωσή του όσον αφορά την εθνική πολιτική εκάστου των μελών στον τομέα της ελαιοκομίας.
 Άρθρο 26
 Διαφορές και καταγγελίες
 1. Κάθε διαφορά η οποία αφορά την ερμηνεία ή την εφαρμογή της παρούσας συμφωνίας, και η οποία δεν έχει ρυθμισθεί με διαπραγμάτευση, παραπέμπεται, κατόπιν αίτησης ενός ή περισσότερων μελών που εμπλέκονται στη διαφορά, στο Συμβούλιο των Μελών το οποίο αποφασίζει εν απουσία του ή των ενδιαφερόμενων μελών, μετά από γνωμοδότηση, ενδεχομένως, συμβουλευτικής επιτροπής, η σύνθεση της οποίας και οι λεπτομέρειες λειτουργίας καθορίζονται από τον εσωτερικό κανονισμό.
 2. Η αιτιολογημένη γνώμη της συμβουλευτικής επιτροπής υποβάλλεται στο Συμβούλιο των Μελών, το οποίο επιλύει σε κάθε περίπτωση τη διαφορά αφού λάβει υπόψη όλα τα σχετικά πληροφοριακά στοιχεία.
 3. Κάθε καταγγελία για παράβαση από ένα μέλος, τον πρόεδρο ή τον αντιπρόεδρο όταν ενεργεί ως πρόεδρος, των υποχρεώσεων που υπέχει δυνάμει της παρούσας συμφωνίας παραπέμπεται στο Συμβούλιο των Μελών κατόπιν αιτήματος του καταγγέλλοντος μέλους. Το Συμβούλιο των μελών αποφασίζει εν απουσία του εν λόγω μέρους ή των εν λόγω μερών, κατόπιν διαβούλευσης με τα ενδιαφερόμενα μέρη και έπειτα από γνωμοδότηση, ενδεχομένως, της συμβουλευτικής επιτροπής που αναφέρεται στην παράγραφο 1 του παρόντος άρθρου. Οι όροι εφαρμογής της παρούσας παραγράφου καθορίζονται στον εσωτερικό κανονισμό.
 4. Εάν το Συμβούλιο των μελών διαπιστώσει ότι ένα μέλος αθετεί τις υποχρεώσεις του βάσει της παρούσας συμφωνίας, μπορεί είτε να του επιβάλει κυρώσεις, από την απλή προειδοποίηση έως την αναστολή του δικαιώματος συμμετοχής στις αποφάσεις του Συμβουλίου των Μελών, έως ότου το εν λόγω μέλος εκπληρώσει τις υποχρεώσεις του, είτε να το αποκλείσει από τη συμφωνία, σύμφωνα με τη διαδικασία που προβλέπεται στο άρθρο 34. Το εν λόγω μέλος έχει το δικαίωμα να προσφύγει σε τελευταίο βαθμό στο Διεθνές Δικαστήριο.
 5. Εάν το Συμβούλιο των μελών θεωρεί ότι ο πρόεδρος ή ο αντιπρόεδρος όταν ενεργεί ως πρόεδρος δεν εκπλήρωσε τα καθήκοντά του σύμφωνα με τις διατάξεις της παρούσας συμφωνίας και τον εσωτερικό κανονισμό, μπορεί να αποφασίσει, κατόπιν αιτήσεως του 50 % τουλάχιστον των παρόντων μελών, να αναστείλει προσωρινά, είτε για μια σύνοδο είτε για μεγαλύτερο χρονικό διάστημα, τις εξουσίες και τις αρμοδιότητες που ανατίθενται στον πρόεδρο ή στον αντιπρόεδρο από την παρούσα συμφωνία ή από τον εσωτερικό κανονισμό και να διορίσει κάποιο από τα μέλη του Συμβουλίου ως αντικαταστάτη του. Η εφαρμογή της παρούσας παραγράφου διευκρινίζεται στον εσωτερικό κανονισμό.
 6. Σε περίπτωση διαφορών σχετικά με συναλλαγές που αφορούν ελαιόλαδα, πυρηνέλαια ή επιτραπέζιες ελιές, το Διεθνές Συμβούλιο Ελαιολάδου μπορεί να προβεί στις δέουσες συστάσεις προς τα μέλη όσον αφορά τη σύσταση και τη λειτουργία γραφείου συνδιαλλαγής και διεθνούς διαιτησίας για την επίλυση των εν λόγω διαφορών.
 Άρθρο 27
 Θεματοφύλακας
 Ο Γενικός Γραμματέας του Οργανισμού Ηνωμένων Εθνών είναι θεματοφύλακας της παρούσας συμφωνίας.
 Άρθρο 28
 Υπογραφή, κύρωση, αποδοχή και έγκριση
 1. Η παρούσα συμφωνία θα είναι ανοικτή προς υπογραφή στην έδρα του Οργανισμού Ηνωμένων Εθνών από την 1η Ιανουαρίου 2016 έως και τις 31 Δεκεμβρίου 2016 από τα μέρη της διεθνούς συμφωνίας για το ελαιόλαδο και τις επιτραπέζιες ελιές, του 2005, και από τις κυβερνήσεις που έχουν


text:
κληθεί στη Διάσκεψη των Ηνωμένων Εθνών για τη διαπραγμάτευση συμφωνίας προοριζόμενης να διαδεχθεί την ανωτέρω διεθνή συμφωνία.
 2. Η παρούσα συμφωνία υπόκειται σε κύρωση, αποδοχή ή έγκριση από τις υπογράφουσες κυβερνήσεις, σύμφωνα με τις οικείες συνταγματικές διαδικασίες τους.
 3. Κάθε κυβέρνηση που αναφέρεται στο άρθρο 4 παράγραφος 3 μπορεί:
 α)
 κατά την υπογραφή της παρούσας συμφωνίας, να δηλώσει εγγράφως ότι η υπογραφή αυτή εκφράζει τη συναίνεσή της να δεσμευθεί από τη συμφωνία (οριστική υπογραφή)· ή
 β)
 μετά την υπογραφή της παρούσας συμφωνίας, να την κυρώσει, αποδεχθεί ή εγκρίνει, καταθέτοντας προς τούτο το σχετικό έγγραφο στον θεματοφύλακα.
 4. Οι πράξεις κύρωσης, αποδοχής ή έγκρισης κατατίθενται στον θεματοφύλακα.
 Άρθρο 29
 Προσχώρηση
 1. Η παρούσα συμφωνία είναι ανοιχτή στην προσχώρηση κάθε κυβέρνησης, όπως ορίζεται στο άρθρο 4 παράγραφος 3, η οποία μπορεί να προσχωρήσει σ' αυτήν με τους όρους που καθορίζει το Συμβούλιο των Μελών, οι οποίοι περιλαμβάνουν ιδίως τον αριθμό των μεριδίων συμμετοχής και προθεσμία για την κατάθεση των πράξεων προσχώρησης. Οι όροι αυτοί διαβιβάζονται από το Συμβούλιο των Μελών στον θεματοφύλακα. Η διαδικασία για την έναρξη της προσχώρησης, οι διαπραγματεύσεις προσχώρησης και οι σχετικές διατάξεις καθορίζονται από το Συμβούλιο των Μελών στον εσωτερικό κανονισμό.
 2. Μετά την ολοκλήρωση των διαπραγματεύσεων προσχώρησης που καθορίζονται στον εσωτερικό κανονισμό, το Συμβούλιο των Μελών αποφασίζει σχετικά με την προσχώρηση σύμφωνα με τη διαδικασία που προβλέπεται στο άρθρο 10.
 3. Κατά την προσχώρηση, το συμβαλλόμενο μέρος περιλαμβάνεται στο παράρτημα Α της παρούσας συμφωνίας, όπου αναφέρονται και τα μερίδια συμμετοχής που διαθέτει σύμφωνα με τους όρους προσχώρησης.
 4. Η προσχώρηση πραγματοποιείται με την κατάθεση πράξης προσχώρησης στον θεματοφύλακα. Οι πράξεις προσχώρησης αναφέρουν ότι η κυβέρνηση αποδέχεται όλους τους όρους που καθορίζει το Διεθνές Συμβούλιο Ελαιολάδου.
 Άρθρο 30
 Κοινοποίηση της προσωρινής εφαρμογής
 1. Κάθε υπογράφουσα κυβέρνηση η οποία σκοπεύει να κυρώσει, να αποδεχθεί ή να εγκρίνει την παρούσα συμφωνία, ή η κυβέρνηση για την οποία το Συμβούλιο των Μελών καθόρισε όρους για την προσχώρηση, αλλά η οποία δεν είναι ακόμη σε θέση να καταθέσει τα έγγραφα, μπορεί, ανά πάσα στιγμή, να κοινοποιήσει στον θεματοφύλακα ότι θα εφαρμόσει προσωρινά την παρούσα συμφωνία, είτε, όταν αρχίσει να ισχύει σύμφωνα με το άρθρο 31, είτε, αν ισχύει ήδη, από συγκεκριμένη ημερομηνία.
 2. Η κυβέρνηση η οποία, σύμφωνα με την παράγραφο 1 του παρόντος άρθρου, έχει κοινοποιήσει ότι θα εφαρμόσει προσωρινά την παρούσα συμφωνία όταν αρχίσει να ισχύει ή, αν ισχύει ήδη, σε συγκεκριμένη ημερομηνία, είναι συμβαλλόμενο μέλος. Παραμένει συμβαλλόμενο μέρος μέχρι την ημερομηνία της κατάθεσης του εγγράφου κύρωσης, αποδοχής, έγκρισης ή προσχώρησης.
 Άρθρο 31
 Έναρξη ισχύος
 1. Η παρούσα συμφωνία αρχίζει να ισχύει την 1η Ιανουαρίου 2017, υπό την προϋπόθεση ότι τουλάχιστον πέντε συμβαλλόμενα μέρη από τα αναφερόμενα στο παράρτημα Α της παρούσας συμφωνίας, τα οποία αντιπροσωπεύουν τουλάχιστον το 80 % των μεριδίων συμμετοχής επί του συνόλου των 1 000 μεριδίων συμμετοχής, θα έχουν υπογράψει οριστικά την παρούσα συμφωνία ή θα την έχουν κυρώσει, αποδεχθεί ή εγκρίνει ή θα έχουν προσχωρήσει σε αυτή.
 2. Εάν, την 1η Ιανουαρίου 2017, η παρούσα συμφωνία δεν έχει αρχίσει να ισχύει σύμφωνα με την παράγραφο


text:
1 του παρόντος άρθρου, θα αρχίσει να ισχύει προσωρινά εάν, κατά την ημερομηνία αυτή, τα συμβαλλόμενα μέρη τα οποία πληρούν τις προϋποθέσεις της παραγράφου 1 του παρόντος άρθρου, έχουν υπογράψει οριστικά την παρούσα συμφωνία ή την έχουν κυρώσει, αποδεχθεί ή εγκρίνει, ή έχουν κοινοποιήσει στον θεματοφύλακα ότι θα εφαρμόσουν την παρούσα συμφωνία προσωρινά.
 3. Εάν, στις 31 Δεκεμβρίου 2016, δεν πληρούνται οι προϋποθέσεις για την έναρξη ισχύος σύμφωνα με την παράγραφο 1 ή την παράγραφο 2 του παρόντος άρθρου, ο θεματοφύλακας καλεί όσα συμβαλλόμενα μέρη έχουν υπογράψει την παρούσα συμφωνία οριστικά ή την έχουν κυρώσει, αποδεχθεί ή εγκρίνει, ή έχουν κοινοποιήσει ότι θα εφαρμόσουν την παρούσα συμφωνία προσωρινά, να αποφασίσουν αν η παρούσα συμφωνία θα αρχίσει να ισχύει μεταξύ τους προσωρινά ή οριστικά, στο σύνολό της ή εν μέρει, από την ημερομηνία την οποία μπορούν να καθορίσουν.
 4. Για κάθε συμβαλλόμενο μέρος που καταθέτει πράξη κύρωσης, αποδοχής, έγκρισης ή προσχώρησης μετά την έναρξη ισχύος της παρούσας συμφωνίας, η παρούσα συμφωνία αρχίζει να ισχύει από την ημερομηνία της κατάθεσης αυτής.
 Άρθρο 32
 Τροποποιήσεις
 1. Το Διεθνές Συμβούλιο Ελαιολάδου, μπορεί, μέσω του Συμβουλίου των Μελών, να τροποποιήσει την παρούσα συμφωνία με ομοφωνία.
 2. Το Συμβούλιο των Μελών καθορίζει την ημερομηνία κατά την οποία τα μέλη οφείλουν να έχουν κοινοποιήσει στον θεματοφύλακα ότι αποδέχονται την τροποποίηση.
 3. Η τροποποίηση τίθεται σε ισχύ ενενήντα ημέρες μετά την παραλαβή από τον θεματοφύλακα της κοινοποίησης αποδοχής από όλα τα μέλη. Εάν δεν πληρούται αυτή η προϋπόθεση, κατά την ημερομηνία που έχει καθορίσει το Συμβούλιο των Μελών σύμφωνα με την παράγραφο 2 του παρόντος άρθρου, θεωρείται ότι η σχετική τροποποίηση έχει αποσυρθεί.
 4. Οι επικαιροποιήσεις του καταλόγου των συμβαλλόμενων μερών του παραρτήματος Α κατ' εφαρμογή του άρθρου 11 παράγραφος 5 δεν θεωρούνται, για τους σκοπούς του παρόντος άρθρου, τροποποιήσεις.
 Άρθρο 33
 Αποχώρηση
 1. Κάθε μέλος μπορεί να αποχωρήσει από την παρούσα συμφωνία ανά πάσα στιγμή μετά την έναρξη ισχύος της παρούσας συμφωνίας, κοινοποιώντας εγγράφως την αποχώρησή του στον θεματοφύλακα. Το μέλος ενημερώνει συγχρόνως, εγγράφως, το Διεθνές Συμβούλιο Ελαιολάδου για την απόφασή του.
 2. Η αποχώρηση δυνάμει του παρόντος άρθρου καθίσταται ενεργή 90 ημέρες από τη λήψη της κοινοποίησή της από τον θεματοφύλακα.
 Άρθρο 34
 Αποκλεισμός
 Με την επιφύλαξη του άρθρου 26, εάν το Συμβούλιο των Μελών αποφασίσει ότι ένα μέλος παραβαίνει τις υποχρεώσεις που υπέχει δυνάμει της παρούσας συμφωνίας και κρίνει επιπλέον ότι η παράβαση αυτή παρακωλύει σημαντικά τη λειτουργία της εν λόγω συμφωνίας, μπορεί, με αιτιολογημένη απόφαση των άλλων μελών η οποία λαμβάνεται ομόφωνα απόντος του σχετικού μέλους, να αποκλείσει το μέλος αυτό από την παρούσα συμφωνία. Το Διεθνές Συμβούλιο Ελαιολάδου κοινοποιεί αμέσως την απόφασή του στον θεματοφύλακα. Το εν λόγω μέλος παύει να είναι μέλος της παρούσας συμφωνίας 30 ημέρες μετά την ημερομηνία της απόφασης του Συμβουλίου των Μελών. Καμία νέα οικονομική υποχρέωση δεν επιβάλλεται μετά την ημερομηνία της απόφασης αποκλεισμού του μέλους αυτού.
 Άρθρο 35
 Εκκαθάριση λογαριασμών
 1. Το Συμβούλιο των Μελών προβαίνει σε εκκαθάριση των λογαριασμών κατά τον τρόπο που θεωρεί δίκαιο, λαμβάνοντας υπόψη όλες τις υποχρεώσεις από τις οποίες προκύπτουν έννομες συνέπειες


text:
για το Διεθνές Συμβούλιο Ελαιολάδου και οι οποίες έχουν αντίκτυπο στις εισφορές ενός μέλους το οποίο έχει αποχωρήσει από την παρούσα συμφωνία ή έχει αποκλειστεί από το Διεθνές Συμβούλιο Ελαιολάδου ή έχει παύσει καθ' οιονδήποτε άλλο τρόπο να είναι μέλος της παρούσας συμφωνίας· καθορίζει επίσης το χρονικό διάστημα που απαιτείται για την εξασφάλιση της κατάλληλης μετάβασης, ιδίως όταν πρέπει να τεθεί τέρμα στις υποχρεώσεις αυτές.
 Κατά παρέκκλιση των διατάξεων του προηγούμενου εδαφίου, το εν λόγω μέλος υποχρεούται να καταβάλει οποιοδήποτε ποσό οφείλει στο Διεθνές Συμβούλιο Ελαιολάδου για την περίοδο κατά την οποία ήταν μέλος.
 2. Κατά τη λήξη της ισχύος της παρούσας συμφωνίας, κανένα μέλος που αναφέρεται στην παράγραφο 1 του παρόντος άρθρου δεν δικαιούται μερίδιο από τα έσοδα της εκκαθάρισης ή από τα λοιπά στοιχεία ενεργητικού του Διεθνούς Συμβουλίου Ελαιολάδου· κανένα μερίδιο από το ενδεχόμενο έλλειμμα του Διεθνούς Συμβουλίου Ελαιολάδου δεν μπορεί να του καταλογισθεί.
 Άρθρο 36
 Διάρκεια, παράταση και λύση
 1. Η παρούσα συμφωνία παραμένει σε ισχύ έως τις 31 Δεκεμβρίου 2026.
 2. Το Συμβούλιο των Μελών μπορεί να παρατείνει την παρούσα συμφωνία. Το Συμβούλιο των Μελών κοινοποιεί την εν λόγω παράταση στον θεματοφύλακα. Μέλος το οποίο δεν αποδέχεται την ούτως αποφασισθείσα παράταση της παρούσας συμφωνίας, ενημερώνει το Διεθνές Συμβούλιο Ελαιολάδου και παύει να είναι μέρος της παρούσας συμφωνίας από την αρχή της περιόδου παράτασης.
 3. Εάν, πριν από τις 31 Δεκεμβρίου 2026 ή πριν από την παρέλευση της περιόδου παράτασης που έχει αποφασίσει, το Συμβούλιο των Μελών διαπραγματευθεί νέα συμφωνία, η οποία όμως δεν έχει ακόμη τεθεί σε ισχύ, προσωρινά ή οριστικά, η παρούσα συμφωνία παραμένει σε ισχύ για μέγιστη διάρκεια δώδεκα μηνών από την ημερομηνία λήξης της έως την έναρξη ισχύος της νέας συμφωνίας.
 4. Το Συμβούλιο των Μελών μπορεί να αποφασίσει, ομόφωνα, να καταγγείλει την παρούσα συμφωνία. Οι υποχρεώσεις των μελών, εξακολουθούν να ισχύουν έως την ημερομηνία λήξης που ορίζεται από το Συμβούλιο των Μελών.
 5. Ανεξαρτήτως της λήξης ή της καταγγελίας της παρούσας συμφωνίας, το Διεθνές Συμβούλιο Ελαιολάδου εξακολουθεί να υφίσταται για το χρονικό διάστημα που απαιτείται για την εκκαθάρισή του, συμπεριλαμβανομένης της εκκαθάρισης των λογαριασμών, και κατά τη διάρκεια της περιόδου αυτής έχει τις εξουσίες και τα καθήκοντα που είναι αναγκαία για τους σκοπούς αυτούς.
 6. Το Διεθνές Συμβούλιο Ελαιολάδου κοινοποιεί στον θεματοφύλακα οιαδήποτε απόφαση λαμβάνεται κατ' εφαρμογή του παρόντος άρθρου.
 Άρθρο 37
 Επιφυλάξεις
 Οι διατάξεις της παρούσας συμφωνίας δεν μπορούν να αποτελέσουν αντικείμενο επιφυλάξεων.
 ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογεγραμμένοι, δεόντως εξουσιοδοτημένοι για τον σκοπό αυτό, υπέγραψαν την παρούσα συμφωνία στις αναφερόμενες ημερομηνίες.
 ΕΓΙΝΕ στη Γενεύη, στις 9 Οκτωβρίου 2015, τα δε κείμενα της παρούσας συμφωνίας στην αγγλική, αραβική, ισπανική και γαλλική γλώσσα είναι εξίσου αυθεντικά.
 (*1) Ο κατάλογος των συμμετεχόντων δημοσιεύθηκε ως έγγραφο TD/OLIVE OIL.11/INF.1.
 ΠΑΡΑΡΤΗΜΑ A
 ΠΟΣΟΣΤΑ ΣΥΜΜΕΤΟΧΗΣ ΣΤΟΝ ΠΡΟΫΠΟΛΟΓΙΣΜΟ ΤΟΥ ΟΡΓΑΝΙΣΜΟΥ ΣΥΜΦΩΝΑ ΜΕ ΤΟ ΑΡΘΡΟ 11
 Αίγυπτος
 23
 Αλβανία
 5
 Αλγερία
 19
 Αργεντινή
 18
 Ευρωπαϊκή Ένωση
 717
 Ιορδανία
 8
 Ιράκ
 5
 Ιράν (Ισλαμική Δημοκρατία του)
 5
 Ισραήλ
 5
 Λίβανος
 6
 Λιβύη
 5
 Μαρόκο
 41
 Μαυροβούνιο
 5
 Ουρουγουάη
 5
 Τουρκία
 66
 Τυνησία
 67
 Σύνολο:
 1 000
 ΠΑΡΑΡΤΗΜΑ B
 ΟΝΟΜΑΣΙΕΣ ΚΑΙ


text:
ΟΡΙΣΜΟΙ ΤΩΝ ΕΛΑΙΟΛΑΔΩΝ ΚΑΙ ΤΩΝ ΠΥΡΗΝΕΛΑΙΩΝ
 Οι ονομασίες των ελαιολάδων και πυρηνελαίων αναγράφονται κατωτέρω με τον αντίστοιχο ορισμό κάθε ονομασίας:
 I. Ελαιόλαδα
 A. Παρθένα ελαιόλαδα: έλαια που παράγονται από τον καρπό του ελαιόδενδρου (Olea europaea L.) μόνο με μηχανικά ή άλλα φυσικά μέσα, υπό συνθήκες, ιδίως θερμικές, που δεν επιφέρουν αλλοίωση του ελαίου, και τα οποία δεν έχουν υποστεί άλλη επεξεργασία πλην της πλύσης, της καθίζησης, της φυγοκέντρισης και της διύλισης. Αποτελούν αντικείμενο της κατάταξης και των ονομασιών που ακολουθούν:
 α)
 Παρθένα ελαιόλαδα κατάλληλα για κατανάλωση ως έχουν:
 i) Εξαιρετικό παρθένο ελαιόλαδο: παρθένο ελαιόλαδο του οποίου τα φυσικοχημικά και οργανοληπτικά χαρακτηριστικά ανταποκρίνονται στο εμπορικό πρότυπο του Διεθνούς Συμβουλίου Ελαιολάδου για την κατηγορία αυτή·
 ii) Παρθένο ελαιόλαδο: παρθένο ελαιόλαδο του οποίου τα φυσικοχημικά και οργανοληπτικά χαρακτηριστικά ανταποκρίνονται στο εμπορικό πρότυπο του Διεθνούς Συμβουλίου Ελαιολάδου για την κατηγορία αυτή·
 iii) Κοινό παρθένο ελαιόλαδο: παρθένο ελαιόλαδο του οποίου τα φυσικοχημικά και οργανοληπτικά χαρακτηριστικά ανταποκρίνονται στο εμπορικό πρότυπο του Διεθνούς Συμβουλίου Ελαιολάδου για την κατηγορία αυτή (1)·
 β)
 Παρθένα ελαιόλαδα για τα οποία απαιτείται επεξεργασία πριν από την κατανάλωση:
 i) Μειονεκτικό παρθένο ελαιόλαδο: παρθένο ελαιόλαδο του οποίου τα φυσικοχημικά και οργανοληπτικά χαρακτηριστικά ανταποκρίνονται στο εμπορικό πρότυπο του Διεθνούς Συμβουλίου Ελαιολάδου για την κατηγορία αυτή. Προορίζεται για ραφινάρισμα με σκοπό να χρησιμοποιηθεί για κατανάλωση από τον άνθρωπο ή για τεχνικούς σκοπούς.
 B. Εξευγενισμένο ελαιόλαδο: παρθένο ελαιόλαδο που λαμβάνεται από τον εξευγενισμό παρθένων ελαιολάδων, του οποίου τα φυσικοχημικά και οργανοληπτικά χαρακτηριστικά ανταποκρίνονται στο εμπορικό πρότυπο του Διεθνούς Συμβουλίου Ελαιολάδου για την κατηγορία αυτή (2).
 Γ. Ελαιόλαδο που αποτελείται από ανάμειξη εξευγενισμένου ελαιόλαδου και παρθένων ελαιολάδων: έλαιο που προκύπτει από ανάμειξη εξευγενισμένου ελαιόλαδου και παρθένων ελαιολάδων που προορίζονται για άμεση κατανάλωση, του οποίου τα φυσικοχημικά χαρακτηριστικά αντιστοιχούν στο πρότυπο του Διεθνούς Συμβουλίου Ελαιολάδου για την εν λόγω κατηγορία.
 II. Πυρηνέλαιο (3)
 Πρόκειται για έλαιο που λαμβάνεται κατόπιν επεξεργασίας των ελαιοπυρήνων με διαλύτες ή άλλα φυσικά μέσα, με εξαίρεση τα έλαια που λαμβάνονται με διεργασίες επανεστεροποίησης και με την ανάμειξη με έλαια άλλου είδους. Φέρει τις ακόλουθες ονομασίες:
 A. Ακατέργαστο πυρηνέλαιο: πυρηνέλαιο του οποίου τα φυσικοχημικά χαρακτηριστικά ανταποκρίνονται στο εμπορικό πρότυπο του Διεθνούς Συμβουλίου Ελαιολάδου για την κατηγορία αυτή. Προορίζεται για ραφινάρισμα με σκοπό να χρησιμοποιηθεί για κατανάλωση από τον άνθρωπο ή για τεχνικούς σκοπούς.
 B. Εξευγενισμένο πυρηνέλαιο: έλαιο που λαμβάνεται με εξευγενισμό του ακατέργαστου πυρηνελαίου, του οποίου τα φυσικοχημικά χαρακτηριστικά ανταποκρίνονται στο εμπορικό πρότυπο του Διεθνούς Συμβουλίου Ελαιολάδου για την κατηγορία αυτή (4).
 Γ. Πυρηνέλαιο που λαμβάνεται από την ανάμειξη εξευγενισμένου πυρηνελαίου και παρθένων ελαιολάδων: έλαιο που λαμβάνεται από την ανάμειξη εξευγενισμένου πυρηνελαίου και παρθένων ελαιολάδων για άμεση κατανάλωση, του οποίου τα φυσικοχημικά χαρακτηριστικά ανταποκρίνονται στο πρότυπο του Διεθνούς Συμβουλίου Ελαιολάδου για την εν κατηγορία αυτή. Σε καμία περίπτωση δεν μπορεί να ονομάζεται «ελαιόλαδο».
 (1) Το προϊόν αυτό μπορεί να πωλείται απευθείας στον καταναλωτή μόνο εάν επιτρέπεται στη χώρα λιανικής πώλησης. Εάν δεν επιτρέπεται, η ονομασία του προϊόντος πρέπει να αντιστοιχεί στη νομοθεσία της χώρας αυτής.
 (2) Το προϊόν αυτό μπορεί να πωλείται απευθείας στον καταναλωτή μόνο εάν επιτρέπεται στη χώρα λιανικής πώλησης.
 (3) Το πυρηνέλαιο δεν


text:
μπορεί να πωλείται ως «ελαιόλαδο».
 (4) Το προϊόν αυτό μπορεί να πωλείται απευθείας στον καταναλωτή μόνο εάν επιτρέπεται στη χώρα λιανικής πώλησης.
 ΠΑΡΑΡΤΗΜΑ Γ
 ΕΙΔΗ ΚΑΙ ΟΡΙΣΜΟΙ ΤΩΝ ΕΠΙΤΡΑΠΕΖΙΩΝ ΕΛΙΩΝ
 Οι επιτραπέζιες ελιές ταξινομούνται σε ένα από τα ακόλουθα είδη:
 i) Πράσινες ελιές: οι καρποί συγκομίζονται κατά την περίοδο ωρίμασης, πριν από τον χρωματισμό τους, όταν έχουν φθάσει σε κανονικό μέγεθος. Το χρώμα τους ποικίλλει από πράσινο έως κίτρινο του άχυρου·
 ii) Ελιές που βρίσκονται στο στάδιο αλλαγής του χρώματος: οι καρποί συγκομίζονται πριν από το στάδιο της πλήρους ωρίμασης, τη στιγμή της αλλαγής του χρώματος. Έχουν χρώμα ροδόχρουν, σκούρο ροδόχρουν ή καστανό·
 iii) Μαύρες ελιές: οι καρποί συγκομίζονται κατά την πλήρη ωρίμασή τους ή λίγο πριν. Το χρώμα τους ποικίλλει από κοκκινωπό μαύρο έως ιώδες μαύρο, σκούρο ιώδες, λαδί μαύρο ή σκούρο καστανό.
 Τα εμπορικά παρασκευάσματα επιτραπέζιων ελιών, συμπεριλαμβανομένων ορισμένων τύπων μεταποίησης, διέπονται από τα ισχύοντα εμπορικά πρότυπα του Διεθνούς Συμβουλίου Ελαιολάδου.


text:
 13.3.2018
 EL
 Επίσημη Εφημερίδα της Ευρωπαϊκής Ένωσης
 L 69/3
 ΠΡΩΤΌΚΟΛΛΟ
 της συμφωνίας για τη σύναψη εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Κιργιζιστάν, αφετέρου, για να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση
 ΤΟ ΒΑΣΙΛΕΙΟ ΤΟΥ ΒΕΛΓΙΟΥ,
 Η ΔΗΜΟΚΡΑΤΙΑ ΤΗΣ ΒΟΥΛΓΑΡΙΑΣ,
 Η ΤΣΕΧΙΚΗ ΔΗΜΟΚΡΑΤΙΑ,
 TO ΒΑΣΙΛΕΙΟ ΤΗΣ ΔΑΝΙΑΣ,
 Η ΟΜΟΣΠΟΝΔΙΑΚΗ ΔΗΜΟΚΡΑΤΙΑ ΤΗΣ ΓΕΡΜΑΝΙΑΣ,
 Η ΔΗΜΟΚΡΑΤΙΑ ΤΗΣ ΕΣΘΟΝΙΑΣ,
 Η ΙΡΛΑΝΔΙΑ,
 Η ΕΛΛΗΝΙΚΗ ΔΗΜΟΚΡΑΤΙΑ,
 ΤΟ ΒΑΣΙΛΕΙΟ ΤΗΣ ΙΣΠΑΝΙΑΣ,
 Η ΓΑΛΛΙΚΗ ΔΗΜΟΚΡΑΤΙΑ,
 Η ΔΗΜΟΚΡΑΤΙΑ ΤΗΣ ΚΡΟΑΤΙΑΣ,
 Η ΙΤΑΛΙΚΗ ΔΗΜΟΚΡΑΤΙΑ,
 Η ΚΥΠΡΙΑΚΗ ΔΗΜΟΚΡΑΤΙΑ,
 Η ΔΗΜΟΚΡΑΤΙΑ ΤΗΣ ΛΕΤΟΝΙΑΣ,
 Η ΔΗΜΟΚΡΑΤΙΑ ΤΗΣ ΛΙΘΟΥΑΝΙΑΣ,
 ΤΟ ΜΕΓΑΛΟ ΔΟΥΚΑΤΟ ΤΟΥ ΛΟΥΞΕΜΒΟΥΡΓΟΥ,
 Η ΟΥΓΓΑΡΙΑ,
 Η ΔΗΜΟΚΡΑΤΙΑ ΤΗΣ ΜΑΛΤΑΣ,
 ΤΟ ΒΑΣΙΛΕΙΟ ΤΩΝ ΚΑΤΩ ΧΩΡΩΝ,
 Η ΔΗΜΟΚΡΑΤΙΑ ΤΗΣ ΑΥΣΤΡΙΑΣ,
 Η ΔΗΜΟΚΡΑΤΙΑ ΤΗΣ ΠΟΛΩΝΙΑΣ,
 Η ΠΟΡΤΟΓΑΛΙΚΗ ΔΗΜΟΚΡΑΤΙΑ,
 Η ΡΟΥΜΑΝΙΑ,
 Η ΔΗΜΟΚΡΑΤΙΑ ΤΗΣ ΣΛΟΒΕΝΙΑΣ,
 Η ΣΛΟΒΑΚΙΚΗ ΔΗΜΟΚΡΑΤΙΑ,
 Η ΔΗΜΟΚΡΑΤΙΑ ΤΗΣ ΦΙΝΛΑΝΔΙΑΣ,
 ΤΟ ΒΑΣΙΛΕΙΟ ΤΗΣ ΣΟΥΗΔΙΑΣ,
 ΤΟ ΗΝΩΜΕΝΟ ΒΑΣΙΛΕΙΟ ΤΗΣ ΜΕΓΑΛΗΣ ΒΡΕΤΑΝΙΑΣ ΚΑΙ ΤΗΣ ΒΟΡΕΙΑΣ ΙΡΛΑΝΔΙΑΣ,
 συμβαλλόμενα μέρη της Συνθήκης για την Ευρωπαϊκή Ένωση, της Συνθήκης για τη λειτουργία της Ευρωπαϊκής Ένωσης και της Συνθήκης για την ίδρυση της Ευρωπαϊκής Κοινότητας Ατομικής Ενεργείας, αποκαλούμενα εφεξής «κράτη μέλη»,
 Η ΕΥΡΩΠΑΪΚΗ ΕΝΩΣΗ, αποκαλούμενη εφεξής «Ένωση», και
 Η ΕΥΡΩΠΑΪΚΗ ΚΟΙΝΟΤΗΤΑ ΑΤΟΜΙΚΗΣ ΕΝΕΡΓΕΙΑΣ,
 αφενός,
 KAI
 Η ΔΗΜΟΚΡΑΤΙΑ ΤΟΥ ΚΙΡΓΙΖΙΣΤΑΝ,
 αφετέρου,
 αποκαλούμενα εφεξής από κοινού «μέρη»,
 ΕΚΤΙΜΩΝΤΑΣ ΟΤΙ η συμφωνία εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Κιργιζιστάν, αφετέρου, αποκαλούμενη εφεξής «συμφωνία», υπογράφηκε στις Βρυξέλλες στις 9 Φεβρουαρίου 1995,
 ΕΚΤΙΜΩΝΤΑΣ ΟΤΙ η Συνθήκη προσχώρησης της Δημοκρατίας της Κροατίας στην Ευρωπαϊκή Ένωση υπογράφηκε στις Βρυξέλλες στις 9 Δεκεμβρίου 2011,
 ΕΚΤΙΜΩΝΤΑΣ ΟΤΙ, σύμφωνα με το άρθρο 6 παράγραφος 2 της πράξης για τους όρους προσχώρησης της Δημοκρατίας της Κροατίας και τις προσαρμογές της Συνθήκης για την Ευρωπαϊκή Ένωση, της Συνθήκης για τη λειτουργία της Ευρωπαϊκής Ένωσης και της Συνθήκης για την ίδρυση της Ευρωπαϊκής Κοινότητας Ατομικής Ενεργείας, η προσχώρησή της στη συμφωνία πρέπει να εγκριθεί με τη σύναψη πρωτοκόλλου της συμφωνίας,
 ΛΑΜΒΑΝΟΝΤΑΣ ΥΠΟΨΗ την προσχώρηση της Δημοκρατίας της Κροατίας στην Ένωση και στην Ευρωπαϊκή Κοινότητα Ατομικής Ενεργείας την 1η Ιουλίου 2013,
 ΣΥΜΦΩΝΗΣΑΝ ΤΑ ΑΚΟΛΟΥΘΑ:
 Άρθρο 1
 Η Δημοκρατία της Κροατίας προσχωρεί στη συμφωνία εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Κιργιζιστάν, αφετέρου. Η Δημοκρατία της Κροατίας εγκρίνει και λαμβάνει υπόψη, κατά τον ίδιο τρόπο όπως και τα λοιπά κράτη μέλη, τα κείμενα της συμφωνίας και των κοινών δηλώσεων, δηλώσεων και ανταλλαγών επιστολών που προσαρτώνται στην Τελική Πράξη η οποία υπογράφηκε την ίδια ημερομηνία.
 Άρθρο 2
 Σε εύθετο χρόνο μετά την υπογραφή του παρόντος πρωτοκόλλου, η Ένωση κοινοποιεί το κείμενο της συμφωνίας στην κροατική γλώσσα στα κράτη μέλη και στη Δημοκρατία του Κιργιζιστάν. Με την επιφύλαξη της έναρξης ισχύος του παρόντος πρωτοκόλλου, το κείμενο που αναφέρεται στην πρώτη περίοδο του παρόντος άρθρου καθίσταται αυθεντικό υπό τους ίδιους όρους με εκείνους που ισχύουν για το αγγλικό, βουλγαρικό, γαλλικό, γερμανικό, δανικό, ελληνικό, εσθονικό, ισπανικό, ιταλικό, λεττονικό, λιθουανικό, μαλτέζικο, ολλανδικό, ουγγρικό, πολωνικό, πορτογαλικό, ρουμανικό, σλοβακικό, σλοβενικό, σουηδικό, τσεχικό,


text:
φινλανδικό, κιργιζικό και ρωσικό κείμενο της συμφωνίας.
 Άρθρο 3
 Το παρόν πρωτόκολλο αποτελεί αναπόσπαστο μέρος της συμφωνίας.
 Άρθρο 4
 1. Το παρόν πρωτόκολλο εγκρίνεται από τα μέρη σύμφωνα με τις οικείες διαδικασίες τους και τα μέρη κοινοποιούν αμοιβαία την ολοκλήρωση των αναγκαίων για τον σκοπό αυτό διαδικασιών.
 2. Το παρόν πρωτόκολλο αρχίζει να ισχύει την πρώτη ημέρα του μήνα που ακολουθεί τον μήνα κατά τη διάρκεια του οποίου πραγματοποιήθηκε η τελευταία γνωστοποίηση που προβλέπεται στην παράγραφο 1.
 3. Εν αναμονή της έναρξης ισχύος του, το παρόν πρωτόκολλο εφαρμόζεται προσωρινά από την 1η Ιουλίου 2013.
 Άρθρο 5
 Το παρόν πρωτόκολλο συντάσσεται σε δύο αντίτυπα στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, κροατική, λεττονική, λιθουανική, μαλτέζικη, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική, φινλανδική, κιργιζική και ρωσική γλώσσα, και όλα τα κείμενα είναι εξίσου αυθεντικά.
 ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογράφοντες πληρεξούσιοι, δεόντως εξουσιοδοτημένοι προς τούτο, υπέγραψαν το παρόν πρωτόκολλο.
 Съставено в Брюксел на шести февруари две хиляди и осемнадесета година.
 Hecho en Bruselas, el seis de febrero de dos mil dieciocho.
 V Bruselu dne šestého února dva tisíce osmnáct.
 Udfærdiget i Bruxelles den sjette februar to tusind og atten.
 Geschehen zu Brüssel am sechsten Februar zweitausendachtzehn.
 Kahe tuhande kaheksateistkümnenda aasta veebruarikuu kuuendal päeval Brüsselis.
 Έγινε στις Βρυξέλλες, στις έξι Φεβρουαρίου δύο χιλιάδες δεκαοκτώ.
 Done at Brussels on the sixth day of February in the year two thousand and eighteen.
 Fait à Bruxelles, le six février deux mille dix-huit.
 Sastavljeno u Bruxellesu šestog veljače godine dvije tisuće osamnaeste.
 Fatto a Bruxelles, addì sei febbraio duemiladiciotto.
 Briselē, divi tūkstoši astoņpadsmitā gada sestajā februārī.
 Priimta du tūkstančiai aštuonioliktų metų vasario šeštą dieną Briuselyje.
 Kelt Brüsszelben, a kétezer-tizennyolcadik év február havának hatodik napján.
 Magħmul fi Brussell, fis-sitt jum ta' Frar fis-sena elfejn u tmintax.
 Gedaan te Brussel, zes februari tweeduizend achttien.
 Sporządzono w Brukseli dnia szóstego lutego roku dwa tysiące osiemnastego.
 Feito em Bruxelas, em seis de fevereiro de dois mil e dezoito.
 Întocmit la Bruxelles la șase februarie două mii optsprezece.
 V Bruseli šiesteho februára dvetisícosemnásť.
 V Bruslju, dne šestega februarja leta dva tisoč osemnajst.
 Tehty Brysselissä kuudentena päivänä helmikuuta vuonna kaksituhattakahdeksantoista.
 Som skedde i Bryssel den sjätte februari år tjugohundraarton.
 Составлено в Брюсселе шестого февраля две тысячи восемнадцатого года.
 За Европейския съюз
 Рог la Unión Europea
 Za Evropskou unii
 For Den Europæiske Union
 Für die Europäische Union
 Euroopa Liidu nimel
 Για την Ευρωπαϊκή Ένωση
 For the European Union
 Pour l'Union européenne
 Za Europsku uniju
 Per l'Unione europea
 Eiropas Savienības vārdā –
 Europos Sąjungos vardu
 Az Európai Unió részéről
 Għall-Unjoni Ewropea
 Voor de Europese Unie
 W imieniu Unii Europejskiej
 Pela União Europeia
 Pentru Uniunea Europeană
 Za Európsku úniu
 Za Evropsko unijo
 Euroopan unionin puolesta
 För Europeiska unionen
 За Европейский Союз
 За държавите-членки
 Por los Estados miembros
 Za členské státy
 For medlemsstaterne
 Für die Mitgliedstaaten
 Liikmesriikide nimel
 Για τα κράτη μέλη
 For the Member States
 Pour les États membres
 Za države članice
 Per gli Stati membri
 Dalībvalstu vārdā –
 Valstybių narių vardu
 A tagállamok részéről
 Għall-Istati Membri
 Voor de lidstaten


text:
W imieniu Państw Członkowskich
 Pelos Estados-Membros
 Pentru statele membre
 Za členské štáty
 Za države članice
 Jäsenvaltioiden puolesta
 För medlemsstaterna
 За государства-члены
 За Европейската общност за атомна енергия
 Por la Comunidad Europea de la Energía Atómica
 Za Evropské společenství pro atomovou energii
 For Det Europæiske Atomenergifællesskab
 Für die Europäische Atomgemeinschaft
 Euroopa Aatomienergiaühenduse nimel
 Για την Ευρωπαϊκή Κοινότητα Ατομικής Ενέργειας
 For the European Atomic Energy Community
 Pour la Communauté européenne de l'énergie atomique
 Za Europsku zajednicu za atomsku energiju
 Per la Comunità europea dell'energia atomica
 Eiropas Atomenerģijas Kopienas vārdā –
 Europos atominės energijos bendrijos vardu
 Az Európai Atomenergia-közösség részéről
 F'isem il-Komunità Ewropea tal-Enerġija Atomika
 Voor de Europese Gemeenschap voor Atoomenergie
 W imieniu Europejskiej Wspólnoty Energii Atomowej
 Pela Comunidade Europeia da Energia Atómica
 Pentru Comunitatea Europeană a Energiei Atomice
 Za Európske spoločenstvo pre atómovú energiu
 Za Evropsko skupnost za atomsko energijo
 Euroopan atomienergiajärjestön puolesta
 För Europeiska atomenergigemenskapen
 За Европейское сообщество по атомной энергии
 За киргизката република
 Por la república kirguisa
 Za kyrgyzskou republiku
 For den Kirgisiske Republik
 Für die Kirgisische Republik
 Kirgiisi vabariigi nimel
 Για τη Δημοκρατία του Κιργιζιστάν
 For the Kyrgyz Republic
 Pour la République Kirghize
 Za kirgisku republiku
 Per la repubblica del kirghizistan
 Kirgizstānas Republikas vārdā –
 Kirgizijos respublikos vardu
 A Kirgiz köztársaság részéről
 Għall-Repubblika Kirgiża
 Voor de Kirgizische Republiek
 W imieniu Republiki Kirgiskiej
 Pela república do quirguistão
 Pentru Republica Kârgâzstan
 Za Kirgizskú Republiku
 Za Kirgiško republiko
 Kirgisian tasavallan puolesta
 För Republiken Kirgizistan
 Зa Кыргызcкую Республику


text:
 13.9.2012
 EL
 Επίσημη Εφημερίδα της Ευρωπαϊκής Ένωσης
 L 248/6
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 76/2012
 της 30ής Απριλίου 2012
 για τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ TOY ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα I της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 35/2012 της 30ής Μαρτίου 2012 (1).
 (2)
 Ο εκτελεστικός κανονισμός (ΕΕ) αριθ. 1223/2011 της Επιτροπής, της 28ης Νοεμβρίου 2011, για την τροποποίηση του κανονισμού (ΕΚ) αριθ. 1688/2005 σχετικά με τη δειγματοληψία σε σμήνη από τα οποία προέρχονται τα αβγά και τη μικροβιολογική εξέταση αυτών των δειγμάτων και δειγμάτων ορισμένων ειδών κρέατος που προορίζονται για τη Φινλανδία και τη Σουηδία (2) πρέπει να ενσωματωθεί στη συμφωνία.
 (3)
 Η παρούσα απόφαση αφορά νομοθεσία σχετικά με κτηνιατρικά θέματα. Η εν λόγω νομοθεσία σχετικά με κτηνιατρικά θέματα δεν εφαρμόζεται στο Λιχτενστάιν στον βαθμό που η εφαρμογή της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων επεκτείνεται στο Λιχτενστάιν, όπως διευκρινίζεται στις τομεακές προσαρμογές του παραρτήματος I της συμφωνίας. Ως εκ τούτου, η παρούσα απόφαση δεν εφαρμόζεται στο Λιχτενστάιν,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Στο σημείο 51 [κανονισμός (ΕΚ) αριθ. 1688/2005 της Επιτροπής] του μέρους 6.2 του κεφαλαίου Ι του παραρτήματος I της συμφωνίας, προστίθενται τα εξής:
 «όπως τροποποιήθηκε με:
 —
 32011 R 1223: Εκτελεστικός κανονισμός (ΕΕ) αριθ. 1223/2011 της Επιτροπής της 28ης Νοεμβρίου 2011 (ΕΕ L 314 της 29.11.2011, σ. 12)».
 Άρθρο 2
 Το κείμενα του εκτελεστικού κανονισμού (ΕΕ) αριθ. 1223/2011 της Επιτροπής στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει την 1η Μαΐου 2012, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (3).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 30 Απριλίου 2012.
 Για τη Μεικτή Επιτροπή του ΕΟΧ
 Ο ασκών καθήκοντα Προέδρου
 Gianluca GRIPPA
 (1) ΕΕ L 207 της 2.8.2012, σ. 2.
 (2) ΕΕ L 314 της 29.11.2011, σ. 12.
 (3) Δεν έχουν αναφερθεί συνταγματικές απαιτήσεις.


text:
'Αριθ . L 247 / 18 Επίσημη Εφημερίδα των Ευρωπαϊκών Κοινοτήτων 31 . 8 . 81
 ΑΠΟΦΑΣΗ αριθ. 2/81 ΤΗΣ ΜΙΚΤΗΣ ΕΠΙΤΡΟΠΗΣ
 τής 5ης 'Ιουνίου 1981
 περί τροποποιήσεως τοϋ πρωτοκόλλου άριθ . 3 περί τοϋ ορισμού τής εννοίας « καταγόμενα
 προϊόντα» ή «προϊόντα καταγωγής» καί περί τών μεθόδων διοικητικής συνεργασίας, προκειμέ
 νου νά ληφθεί ύπόψη ή τροποποίηση τής διεθνούς μεθόδου προσδιορισμού τής «δασμολογητέας
 αξίας»
 H ΜΙΚΤΗ ΕΠΙΤΡΟΠΗ ,
 Έχοντας υπόψη :
 τή συμφωνία μεταξύ τής Ευρωπαϊκής Οικονομικής Κοινότητος καί τής Δημοκρατίας τής
 Φινλανδίας, πού ύπεγράφη στίς Βρυξέλλες στίς 5 'Οκτωβρίου 1973 ,
 τό πρωτόκολλο άριθ . 3 περί τοΰ όρισμοΰ τής έννοιας « καταγόμενα προϊόντα» ή «προϊόντα
 καταγωγής», καί περί τών μεθόδων διοικητικής συνεργασίας, καί Ιδίως τό άρθρο 28 ,
 Εκτιμώντας:
 δτι πρέπει νά τροποποιηθεί ή έπεξηγηματική σημείωση άριθ . 6 τοΰ πρωτοκόλλου τούτου,
 συνεπεία τής υίοθετήσεως τής συμφωνίας περί έφαρμογής τοϋ άρθρου VII τής Γενικής
 Συμφωνίας Δασμών καί 'Εμπορίου πού συνήφθη στή Γενεύη στίς 12 Απριλίου 1979, ή όποία
 περιλαμβάνει νέα διεθνή μέθοδο προσδιορισμού τής «δασμολογητέας άξίας»,
 ΑΠΟΦΑΣΙΖΕΙ :
 Άρθρο 1
 Στήν έπεξηγηματική σημείωση άριθ . 6 του πρωτοκόλλου άριθ . 3 , τό δεύτερο έδάφιο άντικα
 θίσταται άπό τό άκόλουθο κείμενο :
 « Ώς "δασμολογητέα άξία" νοείται έκείνη ή όποία καθορίζεται κατά τή συμφωνία περί τής
 έφαρμογής τοϋ άρθρου VII τής Γενικής Συμφωνίας Δασμών καί 'Εμπορίου, πού συνήφθη στή
 Γενεύη στίς 12 Απριλίου 1979 .».
 Άρθρο 2
 Ή παρούσα άπόφαση άρχίζει νά Ισχύει άπό 1ης ' Ιανουαρίου 1981 .
 "Εγινε στίς Βρυξέλλες, στίς 5 ' Ιουνίου 1981 .
 Για τη Μικτή 'Επιτροπή
 Ό Πρόεδρος
 Âke WIHTOL


text:
 Avis juridique important
 |
 22000A0125(01)
 Συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και του Μπαρμπάντος, του Μπελίζ, της Δημοκρατίας του Κογκό, των Φίτζι, της Συνεργατικής Δημοκρατίας της Γουιάνας, της Δημοκρατίας της Ακτής του Ελεφαντοστού, της Τζαμάικα, της Δημοκρατίας της Κένυας, της Δημοκρατίας της Μαδαγασκάρης, της Δημοκρατίας του Μαλάουι, της Δημοκρατίας του Μαυρικίου, της Δημοκρατίας του Σουρινάμ, του Αγίου Χριστόφορου και Νέβις, του Βασιλείου της Σουαζιλάνδης, της Ηνωμένης Δημοκρατίας της Τανζανίας, της Δημοκρατίας του Τρινιδάδ και Τομπάγκο, της Δημοκρατίας της Ουγκάντα, της Δημοκρατίας της Ζάμπια, καθώς και της Δημοκρατίας της Ζιμπάμπουε περί των εγγυημένων τιμών για τη ζάχαρη από ζαχαροκάλαμο για την περίοδο παραδόσεως 1998/1999
 Επίσημη Εφημερίδα αριθ. L 019 της 25/01/2000 σ. 0031 - 0036
 ΣΥΜΦΩΝΙΑ ΥΠΟ ΜΟΡΦΗ ΑΝΤΑΛΛΑΓΗΣ ΕΠΙΣΤΟΛΩΝμεταξύ της Ευρωπαϊκής Κοινότητας και του Μπαρμπάντος, του Μπελίζ, της Δημοκρατίας του Κογκό, των Φίτζι, της Συνεργατικής Δημοκρατίας της Γουιάνας, της Δημοκρατίας της Ακτής του Ελεφαντοστού, της Τζαμάικα, της Δημοκρατίας της Κένυας, της Δημοκρατίας της Μαδαγασκάρης, της Δημοκρατίας του Μαλάουι, της Δημοκρατίας του Μαυρικίου, της Δημοκρατίας του Σουρινάμ, του Αγίου Χριστόφορου και Νέβις, του Βασιλείου της Σουαζιλάνδης, της Ηνωμένης Δημοκρατίας της Τανζανίας, της Δημοκρατίας του Τρινιδάδ και Τομπάγκο, της Δημοκρατίας της Ουγκάντα, της Δημοκρατίας της Ζάμπια, καθώς και της Δημοκρατίας της Ζιμπάμπουε περί των εγγυημένων τιμών για τη ζάχαρη από ζαχαροκάλαμο για την περίοδο παραδόσεως 1998/1999A. Επιστολή αριθ. 1Βρυξέλλες, 23 Δεκεμβρίου 1999Κύριε,Οι αντιπρόσωποι των κρατών ΑΚΕ που αναφέρονται στο πρωτόκολλο αριθ. 8 περί της ζάχαρης ΑΚΕ που προσαρτάται στην τέταρτη σύμβαση ΑΚΕ-ΕΚ του Λομέ και της Επιτροπής, ενεργώντας εξ ονόματος της Ευρωπαϊκής Κοινότητας, συνεφώνησαν, βάσει των διατάξεων του εν λόγω πρωτοκόλλου τα ακόλουθα:Για την περίοδο παραδόσεως από 1ης Ιουλίου 1998 έως 30 Ιουνίου 1999, οι εγγυημένες τιμές που αναφέρονται στο άρθρο 5 παράγραφος 4 του πρωτοκόλλου είναι, για τους σκοπούς της παρεμβάσεως που προβλέπεται στο άρθρο 6 του πρωτοκόλλου, οι ακόλουθες:α) για την ακατέργαστη ζάχαρη: 52,37 ευρώ ανά 100 χιλιόγραμμαβ) για τη λευκή ζάχαρη: 64,65 ευρώ ανά 100 χιλιόγραμμα.Οι τιμές αυτές αφορούν μη συσκευασμένη ζάχαρη, αντιπροσωπευτικού ποιοτικού τύπου όπως ορίζεται από την κοινοτική νομοθεσία, και νοούνται cif, "free out", σε ευρωπαϊκά λιμάνια της Κοινότητας. Η εισαγωγή των τιμών αυτών κατ' ουδένα τρόπο προδικάζει τις αντίστοιχες θέσεις των συμβαλλομένων μερών ως προς τις αρχές καθορισμού των εγγυημένων τιμών.Θα σας παρακαλούσα να μου γνωρίσετε τη λήψη της παρούσας επιστολής και να μου επιβεβαιώσετε ότι αυτή, συνοδευόμενη από την απάντησή σας, αποτελεί συμφωνία μεταξύ των κυβερνήσεων των κρατών ΑΚΕ που αναφέρονται ανωτέρω και της Κοινότητας.Με εξαιρετική εκτίμηση,Εξ ονόματος του Συμβουλίου της Ευρωπαϊκής ΈνωσηςB. Επιστολή αριθ. 2Βρυξέλλες, 23 Δεκεμβρίου 1999Κύριε,Έχω την τιμή να σας γνωρίσω τη λήψη σημερινής επιστολής σας η οποία έχει ως εξής: "Οι αντιπρόσωποι των κρατών ΑΚΕ που αναφέρονται στο πρωτόκολλο αριθ. 8 περί της ζάχαρης ΑΚΕ που προσαρτάται στην τέταρτη σύμβαση ΑΚΕ-ΕΚ του Λομέ και της Επιτροπής, ενεργώντας εξ ονόματος της Ευρωπαϊκής Κοινότητας, συνεφώνησαν, βάσει των διατάξεων του εν λόγω πρωτοκόλλου τα ακόλουθα:Για την περίοδο παραδόσεως από 1ης Ιουλίου 1998 έως 30 Ιουνίου 1999, οι εγγυημένες τιμές που αναφέρονται στο άρθρο 5 παράγραφος 4 του πρωτοκόλλου είναι, για


text: τους σκοπούς της παρεμβάσεως που προβλέπεται στο άρθρο 6 του πρωτοκόλλου, οι ακόλουθες:α) για την ακατέργαστη ζάχαρη: 52,37 ευρώ ανά 100 χιλιόγραμμαβ) για τη λευκή ζάχαρη: 64,65 ευρώ ανά 100 χιλιόγραμμα.Οι τιμές αυτές αφορούν μη συσκευασμένη ζάχαρη, αντιπροσωπευτικού ποιοτικού τύπου όπως ορίζεται από την κοινοτική νομοθεσία, και νοούνται cif, 'free out', σε ευρωπαϊκά λιμάνια της Κοινότητας. Η εισαγωγή των τιμών αυτών κατ' ουδένα τρόπο προδικάζει τις αντίστοιχες θέσεις των συμβαλλομένων μερών ως προς τις αρχές καθορισμού των εγγυημένων τιμών.Θα σας παρακαλούσα να μου γνωρίσετε τη λήψη της παρούσας επιστολής και να μου επιβεβαιώσετε ότι αυτή, συνοδευόμενη από την απάντησή σας, αποτελεί συμφωνία μεταξύ των κυβερνήσεων των κρατών ΑΚΕ που αναφέρονται ανωτέρω και της Κοινότητας."Έχω την τιμή να σας επιβεβαιώσω τη συμφωνία των κυβερνήσεων των κρατών ΑΚΕ, που αναφέρονται στην επιστολή αυτή, επί των ανωτέρω.Με εκαιρετική εκτίμηση,Για τις κυβερνήσεις των κρατών ΑΚΕ που αναφέρονται στο πρωτόκολλο αριθ. 8En nombre del Consejo de la Unión Europea/På vegne af Rådet for Den Europæiske Union/Im Namen des Rates der Europäischen Union/Εξ ονόματος του Συμβουλίου της Ευρωπαϊκής Ένωσης/On behalf of the Council of the European Union/Au nom du Conseil de l'Union européenne/A nome del Consiglio dell'Unione europea/Namens de Raad van de Europese Unie/Em nome do Conselho da União Europeia/Euroopan unionin neuvoston puolesta/På Europeiska unionens råds vägnar>PIC FILE= "L_2000019EL.003301.EPS">For the Government of Barbados>PIC FILE= "L_2000019EL.003302.EPS">For the Government of Belize>PIC FILE= "L_2000019EL.003303.EPS">Pour le gouvernement de la République du Congo>PIC FILE= "L_2000019EL.003304.EPS">Pour le gouvernement de la République de Côte d'Ivoire>PIC FILE= "L_2000019EL.003305.EPS">For the Government of the Sovereign Democratic Republic of Fiji>PIC FILE= "L_2000019EL.003401.EPS">For the Government of the Cooperative Republic of Guyana>PIC FILE= "L_2000019EL.003402.EPS">For the Government of Jamaica>PIC FILE= "L_2000019EL.003403.EPS">For the Government of the Republic of Kenya>PIC FILE= "L_2000019EL.003404.EPS">Pour le gouvernement de la République de Madagascar>PIC FILE= "L_2000019EL.003405.EPS">For the Government of the Republic of Malawi>PIC FILE= "L_2000019EL.003406.EPS">For the Government of the Republic of Mauritius>PIC FILE= "L_2000019EL.003407.EPS">For the Government of Saint Kitts and Nevis>PIC FILE= "L_2000019EL.003501.EPS">For the Government of the Republic of Suriname>PIC FILE= "L_2000019EL.003502.EPS">For the Government of the Kingdom of Swaziland>PIC FILE= "L_2000019EL.003503.EPS">For the Government of the United Republic of Tanzania>PIC FILE= "L_2000019EL.003504.EPS">For the Government of the Republic of Trinidad and Tobago>PIC FILE= "L_2000019EL.003505.EPS">For the Government of the Republic of Uganda>PIC FILE= "L_2000019EL.003506.EPS">For the Government of the Republic of Zambia>PIC FILE= "L_2000019EL.003601.EPS">For the Government of the Republic of Zimbabwe>PIC FILE= "L_2000019EL.003602.EPS">


text:
 25.2.2021
 EL
 Επίσημη Εφημερίδα της Ευρωπαϊκής Ένωσης
 L 67/39
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ
 αριθ. 146/2018
 της 6ης Ιουλίου 2018
 για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ [2021/208]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής η «συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Η οδηγία (ΕΕ) 2017/2054 της Επιτροπής, της 8ης Νοεμβρίου 2017, για την τροποποίηση της οδηγίας 2009/43/ΕΚ του Ευρωπαϊκού Κοινοβουλίου και του Συμβουλίου όσον αφορά τον κατάλογο προϊόντων συνδεόμενων με τον τομέα της άμυνας (1) πρέπει να ενσωματωθεί στη συμφωνία για τον ΕΟΧ.
 (2)
 Συνεπώς, το παράρτημα II της συμφωνίας για τον ΕΟΧ θα πρέπει να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Στο σημείο 3ιζ (οδηγία 2009/43/ΕΚ του Ευρωπαϊκού Κοινοβουλίου και του Συμβουλίου) του κεφαλαίου XIX του παραρτήματος II της συμφωνίας για τον ΕΟΧ προστίθεται η ακόλουθη περίπτωση:
 «—
 32017 L 2054: Οδηγία (ΕΕ) 2017/2054 της Επιτροπής της 8ης Νοεμβρίου 2017 (ΕΕ L 311 της 25.11.2017, σ. 1).»
 Άρθρο 2
 Τα κείμενα της οδηγίας (ΕΕ) 2017/2054 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 7 Ιουλίου 2018, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 6 Ιουλίου 2018.
 Για τη Μεικτή Επιτροπή του ΕΟΧ
 Η Πρόεδρος
 Oda Helen SLETNES
 (1) ΕΕ L 311 της 25.11.2017, σ. 1.
 (*1) Δεν έχουν αναφερθεί συνταγματικές απαιτήσεις.


text:
 21.11.2015
 EL
 Επίσημη Εφημερίδα της Ευρωπαϊκής Ένωσης
 L 305/3
 ΠΡΩΤΌΚΟΛΛΟ
 για τον καθορισμό των αλιευτικών δυνατοτήτων και της χρηματικής αντιπαροχής που προβλέπονται στη συμφωνία αλιευτικής σύμπραξης μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης της Γροιλανδίας, αφετέρου
 Άρθρο 1
 Διάρκεια
 Το παρόν πρωτόκολλο και το παράρτημά του εφαρμόζονται για περίοδο πέντε ετών, αρχής γενομένης την 1η Ιανουαρίου 2016.
 Άρθρο 2
 Αρχές
 1. Τα ενωσιακά αλιευτικά σκάφη ασκούν τις δραστηριότητές τους στις αλιευτικές ζώνες της Γροιλανδίας μόνον εφόσον κατέχουν άδεια αλιείας που έχει εκδοθεί στο πλαίσιο του παρόντος πρωτοκόλλου. Οι αρμόδιες αρχές της Γροιλανδίας εκδίδουν άδειες αλιείας για ενωσιακά αλιευτικά σκάφη σύμφωνα με τις διατάξεις του παρόντος πρωτοκόλλου και μόνον.
 2. Η Γροιλανδία αναλαμβάνει τη δέσμευση να προσφέρει στον ενωσιακό στόλο προτιμησιακή πρόσβαση στα διαθέσιμα πλεονάσματα.
 3. Σύμφωνα με το άρθρο 3 παράγραφος 1 της συμφωνίας, η Γροιλανδία αναλαμβάνει τη δέσμευση να μην παρέχει ευνοϊκότερες συνθήκες από εκείνες που ορίζονται στο παρόν πρωτόκολλο σε τμήματα λοιπών ξένων στόλων παρόντων στην αλιευτική της ζώνη, τα σκάφη των οποίων έχουν τα ίδια χαρακτηριστικά και αλιεύουν τα ίδια είδη με εκείνα που καλύπτονται από το παρόν πρωτόκολλο και το παράρτημά του.
 4. Τα δύο μέρη αναλαμβάνουν τη δέσμευση να αλληλοενημερώνονται σχετικά με τυχόν αλιευτικές δυνατότητες που χορηγούνται στους αλλοδαπούς στόλους, καθώς και σχετικά με τα συνολικά TAC που καθορίζονται για κάθε είδος, όπως απαριθμούνται στο άρθρο 3 παράγραφος 1.
 5. Το παρόν πρωτόκολλο έχει ως στόχο το αμοιβαίο όφελος των μερών μέσω της εξασφάλισης βιώσιμης εκμετάλλευσης των πλεονασμάτων. Για τον σκοπό αυτό, αμφότερα τα μέρη συνεργάζονται ιδίως με στόχο τη βιωσιμότητα των μεικτών μεταναστευτικών ειδών στον Βόρειο Ατλαντικό.
 6. Και τα δύο μέρη σέβονται τα θεμελιώδη δικαιώματα, όπως κατοχυρώνονται από την Ευρωπαϊκή σύμβαση για την προάσπιση των δικαιωμάτων του ανθρώπου και των θεμελιωδών ελευθεριών, περιλαμβανομένων των δικαιωμάτων που συνδέονται με την εργασία.
 Άρθρο 3
 Ενδεικτικό επίπεδο αλιευτικών δυνατοτήτων και διαδικασία καθορισμού του ετήσιου επιπέδου τους
 1. Οι αρμόδιες αρχές της Γροιλανδίας επιτρέπουν στα ενωσιακά αλιευτικά σκάφη να αναπτύσσουν αλιευτικές δραστηριότητες για τα είδη που απαριθμούνται κατωτέρω, σύμφωνα με το ακόλουθο ενδεικτικό ετήσιο επίπεδο (σε τόνους):
 Σύνθεση του αποθέματος στην αλιευτική ζώνη της Γροιλανδίας
 Ενδεικτικό επίπεδο αλιευτικών δυνατοτήτων
 Γάδος στις υποπεριοχές ICES V, XII, XIV και στην υποπεριοχή NAFO 1F (1)
 1 800
 Πελαγικά κοκκινόψαρα στις υποπεριοχές ICES V, XII, XIV και στην υποπεριοχή NAFO 1F (2), εκτός εάν αλιεύονται σύμφωνα με το καθεστώς ευελιξίας όσον αφορά την πελαγική αλιεία κοκκινόψαρου του προσαρτήματος 4 του παραρτήματος
 2 200
 Βενθοπελαγικά κοκκινόψαρα στις υποπεριοχές ICES XIV & V και στην υποπεριοχή NAFO 1F (3)
 2 000
 Ιππόγλωσσα Γροιλανδίας στην υποπεριοχή 1 της NAFO — Νοτίως των 68°Βόρεια
 2 500
 Ιππόγλωσσα Γροιλανδίας στις υποπεριοχές ICES V, XII & XIV (4)
 5 200
 Γαρίδα της Αρκτικής στην υποπεριοχή NAFO 1
 2 600
 Γαρίδα της Αρκτικής στις υποπεριοχές ICES XIV & V
 5 100
 Ιππόγλωσσα Γροιλανδίας στις υποπεριοχές ICES XIV & V (5)
 20 000
 Γρεναδιέροι στις υποπεριοχές ICES XIV & V (6)
 100
 Γρεναδιέροι στην υποπεριοχή NAFO 1 (7)
 100
 Παρεμπίπτοντα αλιεύματα


text:
1 126
 2. Για κάθε έτος διάρκειας του πρωτοκόλλου και το αργότερο μέχρι την 1η Δεκεμβρίου του προηγούμενου έτους, η μεικτή επιτροπή εγκρίνει το πραγματικό επίπεδο των αλιευτικών δυνατοτήτων για τα είδη που απαριθμούνται ανωτέρω, με βάση το ενδεικτικό επίπεδο που ορίζεται στην παράγραφο 1 και λαμβάνοντας υπόψη τις διαθέσιμες επιστημονικές συμβουλές και τα συναφή σχέδια διαχείρισης που εγκρίνονται από τις περιφερειακές οργανώσεις διαχείρισης της αλιείας, την προληπτική προσέγγιση και τις ανάγκες του κλάδου της αλιείας.
 α)
 Αν οι πραγματικές αλιευτικές δυνατότητες για ορισμένα είδη είναι χαμηλότερες από αυτές που προβλέπονται στην παράγραφο 1, η μεικτή επιτροπή υποχρεούται να αντισταθμίσει με άλλες αλιευτικές δυνατότητες κατά το ίδιο έτος. Σε περίπτωση μη επίτευξης συμφωνίας, η μεικτή επιτροπή προσαρμόζει τη χρηματική αντιπαροχή που αναφέρεται στο άρθρο 4 παράγραφος 2 στοιχείο α), αναλόγως.
 β)
 Αν οι πραγματικές αλιευτικές δυνατότητες είναι υψηλότερες από τα όσα προβλέπονται στην παράγραφο 1, η μεικτή επιτροπή υποχρεούται να αναπροσαρμόσει τη χρηματική αντιπαροχή που αναφέρεται στο άρθρο 4 παράγραφος 2 στοιχείο α), αναλόγως.
 3. Εκτός από την ετήσια διαδικασία όπως περιγράφεται στην παράγραφο 2, σύμφωνα με το άρθρο 2 παράγραφος 2, προσφέρονται από τη Γροιλανδία συμπληρωματικές αλιευτικές δυνατότητες για τα είδη που απαριθμούνται στην παράγραφο 1, οι οποίες έγιναν δεκτές εν όλω ή εν μέρει από την Ένωση. Στην περίπτωση αυτή, η μεικτή επιτροπή εγκρίνει, σε έκτακτη συνεδρίαση, τις πρόσθετες αλιευτικές δυνατότητες και την αναπροσαρμογή της χρηματικής αντιπαροχής που αναφέρεται στο άρθρο 4 παράγραφος 2 στοιχείο α), αναλόγως. Οι αρμόδιες αρχές της Ένωσης ενημερώνουν τη Γροιλανδία σχετικά με την εν λόγω αποδοχή το αργότερο έξι εβδομάδες μετά τη λήψη της προσφοράς.
 4. Οι αλιευτικές δυνατότητες για τη γαρίδα της Αρκτικής στις υποπεριοχές ICES XIV και V επιτρέπεται να αλιεύονται στην υποπεριοχή NAFO 1, υπό τον όρο ότι έχουν προβλεφθεί ρυθμίσεις για μεταφορές μεταξύ πλοιοκτητών της Γροιλανδίας και της Ευρωπαϊκής Ένωσης από εταιρεία σε εταιρεία. Οι αρχές της Γροιλανδίας αναλαμβάνουν τη δέσμευση να διευκολύνουν τις εν λόγω ρυθμίσεις εφόσον αυτό τους ζητηθεί από την Ευρωπαϊκή Επιτροπή εξ ονόματος των οικείων κρατών μελών. Η μέγιστη ετήσια ποσότητα που μπορεί να μεταφερθεί, με την επιφύλαξη επιστημονικών γνωμοδοτήσεων, ανέρχεται σε 2 000 τόνους. Με την επιφύλαξη των διατάξεων του κεφαλαίου Ι του παραρτήματος, η αλιεία των ενωσιακών σκαφών διεξάγεται υπό τους ίδιους όρους με εκείνους που προβλέπονται για την έκδοση άδειας αλιείας που χορηγείται σε πλοιοκτήτες της Γροιλανδίας.
 5. Διαχείριση των παρεμπιπτόντων αλιευμάτων
 Τα ενωσιακά αλιευτικά σκάφη που ασκούν δραστηριότητες στις αλιευτικές ζώνες της Γροιλανδίας τηρούν τους κανόνες που ισχύουν για τα παρεμπίπτοντα αλιεύματα, τόσο για τα υποκείμενα όσο και για τα μη υποκείμενα σε ρυθμίσεις είδη και για την απαγόρευση των απορρίψεων.
 α)
 Ως παρεμπίπτοντα αλιεύματα ορίζονται τα αλιεύματα όλων των θαλάσσιων έμβιων οργανισμών όταν αυτά δεν αναφέρονται ως είδος-στόχος στην άδεια αλιείας του σκάφους ή δεν πληρούν τις ελάχιστες απαιτήσεις ως προς το μέγεθος.
 —
 Τα παρεμπίπτοντα αλιεύματα περιορίζονται σε ποσοστό 5 % όσον αφορά την αλιεία γαρίδας της Αρκτικής και σε ποσοστό 10 % όσον αφορά τα λοιπά είδη αλιείας.
 —
 Δεν χορηγείται ειδική άδεια αλιείας για τα παρεμπίπτοντα αλιεύματα.


text:
β)
 Όλα τα παρεμπίπτοντα αλιεύματα πρέπει να καταγράφονται και να αναφέρονται.
 γ)
 Δεν καταβάλλεται τέλος άδειας αλιείας για τα παρεμπίπτοντα αλιεύματα, δεδομένου ότι τα τέλη που καθορίζονται στο παράρτημα του πρωτοκόλλου για τα είδη-στόχους έχουν καθοριστεί λαμβάνοντας υπόψη κανόνες σχετικά με τα επιτρεπόμενα παρεμπίπτοντα αλιεύματα.
 δ)
 Επιπλέον και με την επιφύλαξη των ποσοστών παρεμπιπτόντων αλιευμάτων και των κανόνων που αναφέρονται στα στοιχεία α) έως γ) ανωτέρω, τα ενωσιακά σκάφη εφαρμόζουν στρατηγικές αλιείας ώστε να εξασφαλίζεται ότι τα παρεμπίπτοντα αλιεύματα κοκκινόψαρου και γάδου στο πλαίσιο της κατευθυνόμενης αλιείας ιππόγλωσσας Γροιλανδίας, τα παρεμπίπτοντα αλιεύματα κοκκινόψαρου και ιππόγλωσσας Γροιλανδίας στο πλαίσιο της κατευθυνόμενης αλιείας γάδου και τα παρεμπίπτοντα αλιεύματα γάδου και ιππόγλωσσας Γροιλανδίας στο πλαίσιο της κατευθυνόμενης αλιείας κοκκινόψαρου δεν υπερβαίνουν το 5 % των επιτρεπόμενων αλιευμάτων για τα στοχευόμενα είδη ανά ταξίδι. Ως ταξίδι νοείται η περίοδος μεταξύ μιας εισόδου και μιας εξόδου από την αλιευτική ζώνη της Γροιλανδίας. Σε περίπτωση που ένα σκάφος εκφορτώσει όλο του το φορτίο σε λιμένα της Γροιλανδίας, τα επόμενα αλιεύματα θεωρούνται ως νέο ταξίδι.
 ε)
 Το μέγιστο ποσοστό των επιτρεπόμενων παρεμπιπτόντων αλιευμάτων γάδου, κοκκινόψαρου και ιππόγλωσσας Γροιλανδίας πρέπει να αναφέρεται στην άδεια αλιείας για τα στοχευόμενα είδη.
 στ)
 Τα παρεμπίπτοντα αλιεύματα και η ειδική σύνθεσή τους αξιολογούνται σε ετήσια βάση στο πλαίσιο της μεικτής επιτροπής.
 ζ)
 Εάν τα παρεμπίπτοντα αλιεύματα γάδου, κοκκινόψαρου και ιππόγλωσσας Γροιλανδίας υπερβαίνουν τη μέγιστη ποσότητα που αναφέρεται στο στοιχείο ε), η επιπλέον ποσότητα καταλογίζεται στην ποσότητα που επιτρέπεται για τα στοχευόμενα είδη που αναφέρονται στην άδεια αλιείας, με πολλαπλασιαστικό συντελεστή 3.
 η)
 Όλα τα παρεμπίπτοντα αλιεύματα γάδου, κοκκινόψαρου και ιππόγλωσσας Γροιλανδίας που αλιεύονται από ενωσιακά αλιευτικά σκάφη, στο πλαίσιο κατευθυνόμενης αλιείας γαρίδας της Αρκτικής, γάδου, κοκκινόψαρου και ιππόγλωσσας Γροιλανδίας, καταλογίζονται στο αποθεματικό παρεμπιπτόντων αλιευμάτων που ορίζονται στο άρθρο 3 παράγραφος 1.
 Άρθρο 4
 Χρηματική αντιπαροχή — Τρόποι πληρωμής
 1. Η χρηματική αντιπαροχή της Ένωσης που αναφέρεται στο άρθρο 7 της συμφωνίας καθορίζεται, για την περίοδο που αναφέρεται στο άρθρο 1 του παρόντος πρωτοκόλλου, σε 16 099 978 EUR ετησίως.
 2. Η εν λόγω χρηματική αντιπαροχή περιλαμβάνει:
 α)
 ετήσιο ποσό για την πρόσβαση στην αλιευτική ζώνη της Γροιλανδίας ύψους 13 168 978 EUR, με την επιφύλαξη του άρθρου 3 παράγραφοι 2 και 3, και του άρθρου 8·
 β)
 ειδικό ποσό ύψους 2 931 000 EUR ετησίως, που προορίζεται για τη στήριξη και την υλοποίηση της τομεακής αλιευτικής πολιτικής της Γροιλανδίας.
 3. Δημιουργείται αποθεματικό ύψους 1 700 000 EUR, προκειμένου να αντισταθμιστούν οι επιπλέον αλιευτικές δυνατότητες που καθορίζονται από τη μεικτή επιτροπή σύμφωνα με το άρθρο 3 παράγραφοι 2 και 3, και για τυχόν νέες αλιευτικές δυνατότητες που ενδέχεται να καθοριστούν σύμφωνα με το άρθρο 8. Για τις εν λόγω πρόσθετες και νέες αλιευτικές δυνατότητες η Ένωση καταβάλλει ποσό που αντιστοιχεί σε ποσοστό 17,5 % της τιμής αναφοράς που αναφέρεται στο κεφάλαιο II του παραρτήματος.
 4. Το συνολικό ποσό της χρηματικής αντιπαροχής που καταβάλλει η Ένωση δεν μπορεί να υπερβεί το διπλάσιο του ποσού που αναφέρεται στο άρθρο 4 παράγραφος 2 στοιχείο α).
 5. Η Ένωση καταβάλλει το ποσό που ορίζεται στην παράγραφο 2


text:
στοιχείο α), το αργότερο στις 30 Ιουνίου για το πρώτο έτος και το αργότερο την 1η Μαρτίου για τα επόμενα έτη και τυχόν συμπληρωματικά ποσά από το αποθεματικό, εντός των ίδιων προθεσμιών ή το ταχύτερο δυνατόν μετά από αυτές. Η Ένωση καταβάλλει το ειδικό ποσό όπως ορίζεται στην παράγραφο 2 στοιχείο β), το αργότερο στις 30 Ιουνίου για το πρώτο έτος και το αργότερο την 1η Ιουνίου για τα επόμενα έτη.
 6. Ο τρόπος διάθεσης της εν λόγω χρηματικής αντιπαροχής εμπίπτει στην αποκλειστική αρμοδιότητα των αρχών της Γροιλανδίας, όπως ορίζεται στην παράγραφο 2 στοιχείο α).
 7. Η χρηματική αντιπαροχή καταβάλλεται σε λογαριασμό του Δημόσιου Ταμείου που τηρείται σε χρηματοπιστωτικό ίδρυμα το οποίο ορίζεται από τις αρχές της Γροιλανδίας.
 Άρθρο 5
 Προώθηση της υπεύθυνης αλιείας — Τομεακή στήριξη
 1. Η χρηματική αντιπαροχή για την τομεακή στήριξη, όπως ορίζεται στο άρθρο 4 παράγραφος 2 στοιχείο β), διαχωρίζεται από τις πληρωμές για τις δαπάνες πρόσβασης. Καθορίζεται και εξαρτάται από την επίτευξη στόχων της τομεακής αλιευτικής πολιτικής της Γροιλανδίας, που τίθενται από τη μεικτή επιτροπή, και υπό το πρίσμα του ετήσιου και πολυετούς προγραμματισμού για την επίτευξή τους.
 2. Ύστερα από την έναρξη της ισχύος του παρόντος πρωτοκόλλου και το αργότερο τρεις μήνες μετά από την ημερομηνία έναρξης ισχύος του, η μεικτή επιτροπή συμφωνεί αμέσως ένα πολυετές τομεακό πρόγραμμα και τις λεπτομέρειες εφαρμογής του, που περιλαμβάνουν ιδίως:
 α)
 τους προσανατολισμούς σε ετήσια και πολυετή βάση, σύμφωνα με τους οποίους χρησιμοποιείται μέρος της χρηματικής αντιπαροχής που αναφέρεται στο άρθρο 4 παράγραφος 2 στοιχείο β) για τις πρωτοβουλίες που θα υλοποιούνται ετησίως·
 β)
 τους προς επίτευξη στόχους σε ετήσια και πολυετή βάση, ώστε να καταστεί δυνατή, με την πάροδο του χρόνου, η καθιέρωση υπεύθυνης και βιώσιμης αλιείας, λαμβανομένων υπόψη των προτεραιοτήτων που θέτει η Γροιλανδία στο πλαίσιο της εθνικής αλιευτικής πολιτικής της ή των άλλων πολιτικών που συνδέονται ή έχουν επίπτωση στην προώθηση της υπεύθυνης και βιώσιμης αλιείας·
 γ)
 τα κριτήρια και τις διαδικασίες που πρέπει να εφαρμόζονται για την αξιολόγηση των αποτελεσμάτων, σε ετήσια βάση.
 3. Κάθε προτεινόμενη τροποποίηση του πολυετούς τομεακού προγράμματος πρέπει να υποβάλλεται για έγκριση στη μεικτή επιτροπή.
 4. Η χρηματική αντιπαροχή για την τομεακή στήριξη καταβάλλεται με βάση τη λεπτομερή ανάλυση των αποτελεσμάτων της εφαρμογής της τομεακής στήριξης και των αναγκών που προσδιορίζονται κατά τον προγραμματισμό. Η Ένωση δύναται να αναστείλει, εν όλω ή εν μέρει, την καταβολή της ειδικής χρηματικής αντιπαροχής:
 α)
 εάν τα επιτευχθέντα αποτελέσματα δεν συνάδουν με τον προγραμματισμό βάσει αξιολόγησης της μεικτής επιτροπής,
 β)
 σε περίπτωση μη εκτέλεσης της εν λόγω χρηματικής αντιπαροχής κατά τον συμφωνηθέντα προγραμματισμό.
 Η αναστολή της πληρωμής υπόκειται στην προϋπόθεση γραπτής κοινοποίησης από την Ένωση της πρόθεσής της και τουλάχιστον τρεις μήνες πριν από την ημερομηνία κατά την οποία παράγει αποτελέσματα η εν λόγω αναστολή.
 Η πληρωμή της χρηματικής αντιπαροχής επαναλαμβάνεται μετά από διαβουλεύσεις και συμφωνία των μερών ή/και όταν αυτό δικαιολογείται από τα αποτελέσματα της δημοσιονομικής εφαρμογής που προβλέπονται στην παράγραφο 5.
 5. Η μεικτή επιτροπή είναι αρμόδια για την παρακολούθηση της εφαρμογής του πολυετούς τομεακού προγράμματος στήριξης. Εφόσον αυτό κρίνεται απαραίτητο,


text:
αμφότερα τα μέρη συνεχίζουν την παρακολούθηση μέσω της μεικτής επιτροπής, ύστερα από τη λήξη του πρωτοκόλλου και έως ότου απορροφηθεί πλήρως η ειδική χρηματική αντιπαροχή που συνδέεται με την τομεακή στήριξη που προβλέπεται στο άρθρο 4 παράγραφος 2 στοιχείο β).
 Άρθρο 6
 Επιστημονική συνεργασία
 Αμφότερα τα μέρη αναλαμβάνουν τη δέσμευση να προωθήσουν τη συνεργασία όσον αφορά την υπεύθυνη αλιεία στην αλιευτική ζώνη της Γροιλανδίας, μεταξύ άλλων και σε περιφερειακό επίπεδο, ιδίως στο πλαίσιο της NEAFC και της NAFO και στο πλαίσιο κάθε άλλου αρμόδιου υποπεριφερειακού ή διεθνούς οργανισμού. Η μεικτή επιτροπή δύναται να εκδίδει μέτρα για τη διασφάλιση της βιώσιμης εκμετάλλευσης των αλιευτικών πόρων στην αλιευτική ζώνη της Γροιλανδίας, σύμφωνα με τα συναφή μέτρα διατήρησης και διαχείρισης.
 Άρθρο 7
 Πειραματική αλιεία
 1. Τα μέρη θα συνεργαστούν μεταξύ άλλων στο πλαίσιο του άρθρου 5 για την εφαρμογή βιώσιμης πειραματικής αλιείας για τα είδη και τα αποθέματα που δεν περιλαμβάνονται στο άρθρο 3 παράγραφος 1, μέσω της διαδικασίας που αναφέρεται στο κεφάλαιο VI του παραρτήματος και δίχως επιπτώσεις όσον αφορά τη χρηματική αντιπαροχή της Ένωσης που ορίζεται στο άρθρο 4 παράγραφος 2 στοιχείο α).
 2. Στην περίπτωση που τα μέρη συμπεράνουν ότι στο πλαίσιο πειραματικής αλιείας, σύμφωνα με την παράγραφο 1, έχουν επιτευχθεί θετικά αποτελέσματα και όταν νέες αλιευτικές δυνατότητες καθορίζονται από τη μεικτή επιτροπή, σύμφωνα με τις διατάξεις του άρθρου 2 παράγραφοι 2 και 5 και του άρθρου 8, οι αρχές της Γροιλανδίας διαθέτουν το 50 % τουλάχιστον του συνόλου των διαθέσιμων αλιευτικών δυνατοτήτων για τα νέα είδη στην Ένωση μέχρι τη λήξη του πρωτοκόλλου.
 Άρθρο 8
 Νέες αλιευτικές δυνατότητες
 1. Ως νέες αλιευτικές δυνατότητες νοούνται οι αλιευτικές δυνατότητες για είδη και αποθέματα που πρέπει να συμπεριληφθούν στο άρθρο 3 παράγραφος 1, εφόσον αυξηθεί το τμήμα της χρηματικής αντιπαροχής που αναφέρεται στο άρθρο 4 παράγραφος 2 στοιχείο α).
 2. Όταν εκδηλώνεται ενδιαφέρον από οιοδήποτε μέρος για τη συμπερίληψη νέων αλιευτικών δυνατοτήτων στο άρθρο 3 παράγραφος 1, αυτό εξετάζεται από τη μεικτή επιτροπή βάσει της νομοθεσίας και των κανονισμών της Γροιλανδίας, των βέλτιστων διαθέσιμων επιστημονικών γνωμοδοτήσεων και της προληπτικής προσέγγισης. Οι νέες αλιευτικές δυνατότητες θα υπόκεινται στη διαδικασία που προβλέπεται στο άρθρο 3 παράγραφοι 2 και 3. Η μεικτή επιτροπή καθορίζει επίσης την τιμή αναφοράς για τα νέα είδη και τα τέλη άδειας που θα εφαρμόζονται μέχρι τη λήξη του παρόντος πρωτοκόλλου.
 Άρθρο 9
 Αναστολή του πρωτοκόλλου και επανεξέταση της χρηματικής αντιπαροχής
 1. Η εφαρμογή του παρόντος πρωτοκόλλου, συμπεριλαμβανομένης της πληρωμής της χρηματικής αντιπαροχής, μπορεί να ανασταλεί ή να επανεξεταστεί όσον αφορά τη χρηματική αντιπαροχή, μονομερώς από οποιοδήποτε μέρος, εφόσον:
 α)
 εξαιρετικές περιστάσεις εμποδίζουν την άσκηση αλιευτικών δραστηριοτήτων στην αλιευτική ζώνη της Γροιλανδίας· ή
 β)
 σε περίπτωση που λόγω σημαντικών αλλαγών στους πολιτικούς προσανατολισμούς στους οποίους στηρίχτηκε η σύναψη του παρόντος πρωτοκόλλου, το ένα από τα μέρη ζητά την επανεξέταση των διατάξεων του πρωτοκόλλου ενόψει της ενδεχόμενης τροποποίησής τους, ή
 γ)
 σε περίπτωση που προκύψει διαφορά μεταξύ των μερών ως προς την ερμηνεία του παρόντος πρωτοκόλλου ή ως προς την εφαρμογή του· ή
 δ)
 σε περίπτωση που ένα εκ των δύο μερών


text:
δεν τηρεί τις διατάξεις του παρόντος πρωτοκόλλου, ιδίως, το άρθρο 2 παράγραφος 6 σχετικά με τα θεμελιώδη δικαιώματα.
 Το εν λόγω εδάφιο δεν ισχύει σε περίπτωση που η παραβίαση προκύψει σε οιονδήποτε τομέα ευθύνης ή αρμοδιότητας στον οποίο η κυβέρνηση της Γροιλανδίας δεν φέρει τυπικά ευθύνη ή δεν της έχουν ανατεθεί επισήμως αρμοδιότητες, λόγω του καθεστώτος της Γροιλανδίας ως αυτοδιοικούμενου τμήματος του Βασιλείου της Δανίας.
 2. Η Ένωση μπορεί να αναστείλει την καταβολή της χρηματικής αντιπαροχής για την τομεακή στήριξη που προβλέπεται στο άρθρο 4 παράγραφος 2 στοιχείο β), σύμφωνα με το άρθρο 5 παράγραφος 4.
 3. Η αναστολή της εφαρμογής του παρόντος πρωτοκόλλου, συμπεριλαμβανομένης της πληρωμής της χρηματικής αντιπαροχής υπόκειται στην προϋπόθεση να κοινοποιήσει το ενδιαφερόμενο μέρος την πρόθεσή του εγγράφως και τουλάχιστον τρεις μήνες πριν από την ημερομηνία κατά την οποία παράγει αποτελέσματα η εν λόγω αναστολή.
 4. Η εφαρμογή του παρόντος πρωτοκόλλου, συμπεριλαμβανομένης της πληρωμής της ετήσιας χρηματικής αντιπαροχής, επαναλαμβάνεται μόλις αποκατασταθεί η κατάσταση που ίσχυε πριν από τη λήψη μέτρων για την άμβλυνση των προαναφερόμενων περιστάσεων και μετά από διαβουλεύσεις και συμφωνία μεταξύ των μερών. Το ποσό της χρηματικής αντιπαροχής μειώνεται αναλόγως και κατά χρονική αναλογία, σε συνάρτηση με το διάστημα κατά το οποίο είχε ανασταλεί η εφαρμογή του πρωτοκόλλου.
 Άρθρο 10
 Αναστολή και εκ νέου χορήγηση άδειας αλιείας
 Η Γροιλανδία δύναται να αναστείλει τις άδειες αλιείας που προβλέπονται στο παράρτημα σε περίπτωση:
 α)
 σοβαρής παράβασης από συγκεκριμένο σκάφος, δυνάμει της νομοθεσίας και των κανονισμών της Γροιλανδίας· ή
 β)
 σε περίπτωση που δικαστική απόφαση η οποία έχει εκδοθεί σε σχέση με παράβαση από συγκεκριμένο σκάφος δεν έχει τηρηθεί από τον εφοπλιστή. Εφόσον εκτελεστεί η δικαστική απόφαση, η άδεια αλιείας χορηγείται εκ νέου στο σκάφος για το υπόλοιπο της περιόδου ισχύος της.
 Άρθρο 11
 Καταγγελία
 Κατόπιν καταγγελίας σύμφωνα με τις προϋποθέσεις που προβλέπονται στο άρθρο 12 παράγραφοι 2 και 3 της συμφωνίας, η πληρωμή της χρηματικής αντιπαροχής που αναφέρεται στο άρθρο 4 παράγραφος 2 του παρόντος πρωτοκόλλου για το έτος κατά το οποίο παράγει αποτελέσματα η καταγγελία, μειώνεται αναλόγως και κατά χρονική αναλογία.
 Άρθρο 12
 Εθνική νομοθεσία και κανονισμοί
 1. Οι δραστηριότητες των ενωσιακών αλιευτικών σκαφών που αλιεύουν στην αλιευτική ζώνη της Γροιλανδίας διέπονται από τη νομοθεσία και τους κανονισμούς της Γροιλανδίας και του Βασιλείου της Δανίας, εκτός εάν η συμφωνία, το παρόν πρωτόκολλο και το παράρτημά του ορίζουν διαφορετικά.
 2. Η Γροιλανδία ενημερώνει την Ένωση για τυχόν μεταβολή ή νέα νομοθεσία που αφορά τον τομέα της αλιευτικής πολιτικής τουλάχιστον τρεις μήνες πριν από τη θέση σε ισχύ της εν λόγω μεταβολής ή της νέας νομοθεσίας.
 Άρθρο 13
 Εμπιστευτικότητα
 1. Η Γροιλανδία και η Ευρωπαϊκή Ένωση δεσμεύονται να εξασφαλίσουν ότι η επεξεργασία όλων των δεδομένων προσωπικού χαρακτήρα που σχετίζονται με τα ενωσιακά αλιευτικά σκάφη και με τις αλιευτικές τους δραστηριότητες, τα οποία προκύπτουν στο πλαίσιο του παρόντος πρωτοκόλλου και του παραρτήματός του, πραγματοποιείται, ανά πάσα στιγμή, σύμφωνα με τις αντίστοιχες αρχές της εμπιστευτικότητας και της προστασίας των δεδομένων.
 2. Αμφότερα τα μέρη εξασφαλίζουν ότι δημοσιοποιούνται μόνον τα συγκεντρωτικά δεδομένα για τις αλιευτικές δραστηριότητες του ενωσιακού στόλου στην


text:
αλιευτική ζώνη της Γροιλανδίας. Δεδομένα που ενδέχεται να θεωρηθούν εμπιστευτικά χρησιμοποιούνται αποκλειστικά για την εφαρμογή του πρωτοκόλλου και για τους σκοπούς της επιστήμης, της διαχείρισης της αλιείας, της παρακολούθησης, του ελέγχου και της επιτήρησης.
 Άρθρο 14
 Προσωρινή εφαρμογή
 Το παρόν πρωτόκολλο εφαρμόζεται προσωρινά από την 1η Ιανουαρίου 2016.
 Άρθρο 15
 Έναρξη ισχύος
 Το παρόν πρωτόκολλο και το παράρτημά του αρχίζουν να ισχύουν την ημερομηνία κατά την οποία τα μέρη κοινοποιούν αμοιβαίως την ολοκλήρωση των διαδικασιών που είναι αναγκαίες για τον σκοπό αυτό.
 (1) Σύμφωνα με τα αποτελέσματα που πρέπει να αξιολογηθούν από τη συμβουλευτική επιτροπή του ICES σχετικά με τις εν εξελίξει γενετικές έρευνες, με τα πειράματα όπου χρησιμοποιείται σήμανση και με ανεξάρτητες έρευνες αλιείας στη θάλασσα που πραγματοποιούνται για τις διάφορες υποκατηγορίες του γάδου Ατλαντικού (Gadus morhua) στα ύδατα της Γροιλανδίας και ειδικότερα για τα αναπαραγωγικά ψάρια που βρίσκονται στις παράκτιες περιοχές δυτικά της Γροιλανδίας, στην ανοικτή θάλασσα δυτικά και ανατολικά της Γροιλανδίας, και λαμβάνοντας υπόψη τις επικαιροποιημένες γνωμοδοτήσεις και συστάσεις διαχείρισης που θα εκδίδει το ICES σε ετήσια βάση, η μεικτή επιτροπή θα αναθεωρεί ή θα αναπροσαρμόζει το επίπεδο των ενδεικτικών αλιευτικών δυνατοτήτων για τον γάδο αναλόγως, σύμφωνα με τις διατάξεις του άρθρου 3 παράγραφοι 2 και 3.
 (2) Αλιεύεται με πελαγικές τράτες.
 (3) Αλιεύεται με τράτες.
 (4) Δεν αλιεύεται από περισσότερα από 6 σκάφη ταυτόχρονα. Τα εν λόγω όρια αλιευτικής προσπάθειας δύνανται να επανεξετάζονται βάσει πολυετούς σχεδίου διαχείρισης που θα συμφωνείται μεταξύ παράκτιων κρατών.
 (5) Όταν επιτρέπεται η αλίευση, η Ένωση μπορεί να αλιεύσει μέχρι 7,7 % του TAC καπελάνου για την περίοδο από 20 Ιουνίου έως 30 Απριλίου του επόμενου έτους, σύμφωνα με τις διατάξεις του άρθρου 3 παράγραφοι 2 και 3.
 (6) Απαγορεύεται η αλίευση του γρεναδιέρου των βράχων και του γρεναδιέρου, ενώ τυχόν αλιεύματά τους θα λαμβάνονται ως παρεμπίπτον αλίευμα μόνον σε συνδυασμό με άλλα είδη στόχος και θα αναφέρονται ξεχωριστά.
 (7) Απαγορεύεται η αλίευση του γρεναδιέρου των βράχων και του γρεναδιέρου, ενώ τυχόν αλιεύματά τους θα λαμβάνονται ως παρεμπίπτον αλίευμα μόνον σε συνδυασμό με άλλα είδη στόχος και θα αναφέρονται ξεχωριστά.
 ΠΑΡΑΡΤΗΜΑ
 ΟΡΟΙ ΑΣΚΗΣΗΣ ΤΗΣ ΑΛΙΕΙΑΣ ΑΠΟ ΕΝΩΣΙΑΚΑ ΣΚΑΦΗ ΔΥΝΑΜΕΙ ΤΟΥ ΠΡΩΤΟΚΟΛΛΟΥ ΓΙΑ ΤΟΝ ΚΑΘΟΡΙΣΜΟ ΤΩΝ ΑΛΙΕΥΤΙΚΩΝ ΔΥΝΑΤΟΤΗΤΩΝ ΚΑΙ ΤΗΣ ΧΡΗΜΑΤΙΚΗΣ ΑΝΤΙΠΑΡΟΧΗΣ ΠΟΥ ΠΡΟΒΛΕΠΟΝΤΑΙ ΣΤΗ ΣΥΜΦΩΝΙΑ ΑΛΙΕΥΤΙΚΗΣ ΣΥΜΠΡΑΞΗΣ ΜΕΤΑΞΥ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ, ΑΦΕΝΟΣ, ΚΑΙ ΤΗΣ ΚΥΒΕΡΝΗΣΗΣ ΤΗΣ ΔΑΝΙΑΣ ΚΑΙ ΤΗΣ ΤΟΠΙΚΗΣ ΚΥΒΕΡΝΗΣΗΣ ΤΗΣ ΓΡΟΙΛΑΝΔΙΑΣ, ΑΦΕΤΕΡΟΥ
 ΚΕΦΑΛΑΙΟ I
 ΓΕΝΙΚΕΣ ΔΙΑΤΑΞΕΙΣ
 1. Ορισμός αρμόδιων αρχών
 Για τους σκοπούς του παρόντος παραρτήματος και εάν δεν ορίζεται διαφορετικά, ως «αρμόδια αρχή» νοείται:
 —
 για την Ένωση: η Ευρωπαϊκή Επιτροπή
 —
 για τη Γροιλανδία: το Υπουργείο Αλιείας, Θήρας και Γεωργίας.
 2. Ως «άδεια αλιείας» νοείται η άδεια που έχει εκδοθεί για ένα ενωσιακό αλιευτικό σκάφος, η οποία του δίνει το δικαίωμα να πραγματοποιεί αλιευτικές δραστηριότητες κατά τη διάρκεια συγκεκριμένης περιόδου στις αλιευτικές ζώνες της Γροιλανδίας, όπως προσδιορίζονται στην παράγραφο 3.
 3. Αλιευτική ζώνη
 3.1. Η αλιεία πραγματοποιείται εντός της αλιευτικής ζώνης, όπως προβλέπεται στον κανονισμό αριθ. 1020 της 20ής Οκτωβρίου 2004, βάσει του βασιλικού διατάγματος αριθ. 1005 της 15ης Οκτωβρίου 2004, σχετικά με την έναρξη ισχύος του νόμου


text:
επί των αποκλειστικών οικονομικών ζωνών της Γροιλανδίας, με τον οποίο τίθεται σε ισχύ ο νόμος αριθ. 411 της 22ας Μαΐου 1996 σχετικά με τις αποκλειστικές οικονομικές ζώνες.
 3.2. Η αλιεία πραγματοποιείται τουλάχιστον 12 ναυτικά μίλια από τη γραμμή βάσης σύμφωνα με την παράγραφο 7 του τμήματος 2 του νόμου αριθ. 18 της 31ης Οκτωβρίου 1996 για την αλιεία που εκδόθηκε από το Κοινοβούλιο της Γροιλανδίας, όπως τροποποιήθηκε για τελευταία φορά με τον νόμο αριθ. 12 του Κοινοβουλίου της 3ης Δεκεμβρίου 2012, εκτός και αν προβλέπεται ρητά διαφορετικά.
 3.3. Η γραμμή βάσης ορίζεται βάσει του βασιλικού διατάγματος αριθ. 1004 της 15ης Οκτωβρίου 2004 σχετικά με την τροποποίηση του βασιλικού διατάγματος για την οριοθέτηση των χωρικών υδάτων της Γροιλανδίας.
 ΚΕΦΑΛΑΙΟ II
 ΥΠΟΒΟΛΗ ΑΙΤΗΣΗΣ ΚΑΙ ΕΚΔΟΣΗ ΑΔΕΙΩΝ ΑΛΙΕΙΑΣ
 1. Αναγκαίες προϋποθέσεις για τη χορήγηση άδειας αλιείας
 1.1. Η άδεια αλιείας η οποία ορίζεται στο άρθρο 6 της συμφωνίας μπορεί να χορηγείται σε σκάφη μόνον εφόσον αυτά συμπεριλαμβάνονται στο ενωσιακό μητρώο αλιευτικών σκαφών και, για τα σκάφη που επιθυμούν να αλιεύουν πελαγικά κοκκινόψαρα στο πλαίσιο του καθεστώτος ευελιξίας, εφόσον κοινοποιηθούν στην NEAFC σύμφωνα με τους κανόνες της. Επιπλέον, δεν πρέπει να συμπεριλαμβάνονται σε κανέναν κατάλογο σκαφών των ΠΟΔΑ, που επιδίδονται σε ΠΛΑ αλιεία.
 1.2. Για να είναι επιλέξιμο ένα σκάφος, δεν πρέπει να έχει απαγορευθεί στον εφοπλιστή, στον πλοίαρχο και στο ίδιο το σκάφος η αλιευτική δραστηριότητα στην αλιευτική ζώνη της Γροιλανδίας. Πρέπει επίσης να έχουν εκπληρώσει παλαιότερες υποχρεώσεις τους που απορρέουν από τη συμφωνία.
 2. Αίτηση για την έκδοση άδειας αλιείας
 2.1. Οι αιτήσεις και οι άδειες αλιείας ανακοινώνονται με τον ακόλουθο τρόπο, μέχρις ότου αρχίσει να εφαρμόζεται ηλεκτρονικό σύστημα έκδοσης αδειών από κοινού από τα δύο μέρη.
 2.2. Οι αρμόδιες ενωσιακές αρχές υποβάλλουν με ηλεκτρονικά μέσα στις αρμόδιες αρχές της Γροιλανδίας την (ομαδική) αίτηση για τη χορήγηση άδειας (ή αδειών) αλιείας για κάθε σκάφος που επιθυμεί να αλιεύσει στο πλαίσιο της συμφωνίας. Η αίτηση υποβάλλεται επί του ειδικώς προς τούτο προβλεπόμενου εντύπου από τις αρμόδιες αρχές της Γροιλανδίας, υπόδειγμα του οποίου επισυνάπτεται στο προσάρτημα 1. Τα ενωσιακά σκάφη που ανήκουν στον ίδιο εφοπλιστή ή πράκτορα μπορούν να υποβάλλουν ομαδική αίτηση για χορήγηση άδειας αλιείας, εφόσον τα εν λόγω σκάφη φέρουν τη σημαία ενός και του αυτού κράτους μέλους.
 2.3. Κάθε αίτηση άδειας αλιείας συνοδεύεται από απόδειξη πληρωμής των τελών για τα είδη και τις ποσότητες που έχουν ζητηθεί, σύμφωνα με τις διατάξεις της παραγράφου 7 του παρόντος κεφαλαίου.
 2.4. Κάθε πρώτη αίτηση που υποβάλλεται στο πλαίσιο του ισχύοντος πρωτοκόλλου, ή ύστερα από τεχνική τροποποίηση του οικείου σκάφους, πρέπει να περιλαμβάνει πρόσφατη (12 μήνες ή πιο πρόσφατη) ψηφιακή έγχρωμη φωτογραφία του σκάφους με ικανοποιητική ευκρίνεια (μεγέθους τουλάχιστον 15 × 10 cm), που προβάλλει λεπτομερώς την πλευρική άποψη του σκάφους καθώς και το όνομά του και τον αριθμό μητρώου, ορατά επί του κύτους.
 2.5. Εφόσον η αρμόδια αρχή της Γροιλανδίας θεωρήσει ότι η αίτηση είναι ελλιπής ή ότι δεν πληροί τις προϋποθέσεις που προβλέπονται στις παραγράφους 1, 2.2, 2.3 και 2.4, η αρμόδια αρχή της ΕΕ ενημερώνεται για τους λόγους το συντομότερο δυνατόν και


text:
σε κάθε περίπτωση εντός 7 εργάσιμων ημερών από την παραλαβή της αίτησης από τη Γροιλανδία.
 3. Έκδοση άδειας αλιείας
 3.1. Η αρμόδια αρχή της Γροιλανδίας διαβιβάζει την άδεια αλιείας, με ηλεκτρονικά μέσα, στην αρμόδια αρχή της ΕΕ εντός προθεσμίας 10 εργάσιμων ημερών μετά την υποβολή της αίτησης. Η εν λόγω άδεια αλιείας που έχει διαβιβαστεί ηλεκτρονικά έχει την ίδια αξία με το πρωτότυπό της για τους σκοπούς του πρωτοκόλλου και του παραρτήματός του.
 3.2. Κάθε άδεια αλιείας αναφέρει την ποσότητα που επιτρέπεται να αλιεύεται. Σε κάθε άδεια αλιείας που εκδίδεται στο πλαίσιο ομαδικής άδειας αναφέρεται η συνολική ποσότητα των ειδών για τα οποία έχουν καταβληθεί τα τέλη αδείας και υπάρχει η μνεία: «επιτρεπόμενη ποσότητα προς κατανομή μεταξύ των σκαφών (ονόματα όλων των σκαφών που αναφέρονται στην ομαδική αίτηση)».
 3.3. Η άδεια αλιείας ή αντίγραφό της πρέπει να διατηρούνται ανά πάσα στιγμή επί του σκάφους και να επιδεικνύονται κάθε φορά που το ζητούν οι αρμόδιες αρχές της Γροιλανδίας.
 4. Τροποποίηση άδειας αλιείας
 4.1. Η τροποποίηση οποιασδήποτε από τις επιτρεπόμενες ποσότητες που αναφέρονται στην άδεια (ή τις άδειες) αλιείας αποτελεί αντικείμενο νέας αίτησης.
 4.2. Με την επιφύλαξη της παραγράφου 4.3, σε περίπτωση που η τροποποίηση της άδειας αλιείας αφορά ποσότητες που αλιεύθηκαν καθ' υπέρβαση μιας ήδη εγκεκριμένης ποσότητας, το σκάφος καταβάλλει τέλος ίσο με το τριπλάσιο του ποσού που προβλέπεται στην παράγραφο 7.1, για την ποσότητα που υπερβαίνει τη μέγιστη επιτρεπόμενη ποσότητα. Στο εν λόγω σκάφος δεν χορηγείται νέα άδεια αλιείας, εάν δεν καταβληθούν τα τέλη για τις επιπλέον ποσότητες.
 4.3. Σε εξαιρετικές περιπτώσεις, όπου οι ενωσιακές αλιευτικές δυνατότητες για το σχετικό είδος δεν έχουν χρησιμοποιηθεί πλήρως, και με αποκλειστικό σκοπό την αποφυγή της διακοπής των αλιευτικών δραστηριοτήτων ενωσιακού σκάφους που αλιεύει στην αλιευτική ζώνη της Γροιλανδίας και διαθέτει άδεια αλιείας σύμφωνα με τις διατάξεις του πρωτοκόλλου, εάν το εν λόγω σκάφος ενδέχεται να υπερβεί την επιτρεπόμενη ποσότητα, το κράτος σημαίας ενημερώνει αμέσως την αρμόδια αρχή της Γροιλανδίας, με αντίγραφο στην αρμόδια αρχή της ΕΕ, σχετικά με την πρόθεσή του να υποβάλει επίσημη αίτηση για νέα άδεια αλιείας για επιπλέον ποσότητες του ίδιου είδους. Επιτρέπεται στο σκάφος να συνεχίσει την αλιεία υπό τον όρο ότι ο εφοπλιστής προσκομίζει απόδειξη πληρωμής των σχετικών τελών στην αρμόδια αρχή της Γροιλανδίας εντός 24 ωρών από την κοινοποίηση από το κράτος σημαίας, και υπό τον όρο ότι η αντίστοιχη αίτηση για νέα άδεια αλιείας διαβιβάζεται στην αρμόδια αρχή της Γροιλανδίας εντός 5 εργάσιμων ημερών από την κοινοποίηση του κράτους σημαίας σύμφωνα με τη διαδικασία της παραγράφου 2. Η μη τήρηση των ως άνω διατάξεων έχει ως συνέπεια την υποβολή του σκάφους στη διαδικασία της παραγράφου 4.2.
 5. Μεταβίβαση της άδειας αλιείας
 5.1. Οι άδειες αλιείας εκδίδονται επ' ονόματι συγκεκριμένων σκαφών και δεν είναι μεταβιβάσιμες.
 5.2. Εντούτοις, σε περιορισμένο αριθμό περιπτώσεων, και κατόπιν αιτήματος της αρμόδιας αρχής της ΕΕ, η άδεια αλιείας ενός σκάφους μπορεί να αντικατασταθεί από νέα άδεια αλιείας για άλλο ενωσιακό σκάφος. Η αντικατάσταση πρέπει να πραγματοποιείται με βάση αίτηση που υποβάλλεται μέσω της αρμόδιας αρχής της ΕΕ. Στη νέα άδεια αλιείας αναγράφονται η


text:
ποσότητα που επιτρέπεται να αλιευθεί και η οποία αντιστοιχεί στην ποσότητα των ειδών για τα οποία έχουν ήδη καταβληθεί τέλη άδειας αλιείας, μείον τυχόν αλιεύματα που έχουν ήδη ληφθεί από το πρώτο σκάφος.
 5.3. Η αντικατασταθείσα άδεια παύει να ισχύει την ημέρα έκδοσης της νέας άδειας από την αρμόδια αρχή της Γροιλανδίας.
 6. Περίοδος ισχύος της άδειας αλιείας
 6.1. Οι άδειες αλιείας ισχύουν από την ημερομηνία της έκδοσής τους μέχρι το τέλος του ημερολογιακού έτους κατά το οποίο εκδόθηκαν.
 6.2. Όσον αφορά την αλιεία καπελάνου, οι άδειες αλιείας εκδίδονται από τις 20 Ιουνίου έως τις 31 Δεκεμβρίου καθώς και από την 1η Ιανουαρίου έως τις 30 Απριλίου του επόμενου έτους.
 6.3. Σε περίπτωση που δεν έχει ακόμη εκδοθεί μέχρι την αρχή της αλιευτικής περιόδου η νομοθεσία της ΕΕ με την οποία καθορίζονται αλιευτικές δυνατότητες των ενωσιακών σκαφών για ένα συγκεκριμένο έτος σε ύδατα στα οποία απαιτούνται περιορισμοί των αλιευμάτων, τα ενωσιακά αλιευτικά σκάφη που διαθέτουν άδεια αλιείας στις 31 Δεκεμβρίου για το προηγούμενο αλιευτικό έτος μπορούν να συνεχίσουν τις δραστηριότητές τους βάσει της ίδιας άδειας αλιείας κατά το έτος κατά το οποίο δεν έχει εκδοθεί η νομοθεσία, εφόσον το επιτρέπει σχετική επιστημονική γνωμοδότηση. Επιτρέπεται η προσωρινή χρήση του 1/12ου της ποσόστωσης η οποία αναφέρεται στην άδεια αλιείας του προηγούμενου έτους, μηνιαίως, εφόσον έχουν καταβληθεί τα ισχύοντα τέλη άδειας αλιείας για την ποσόστωση. Η προσωρινή ποσόστωση μπορεί να προσαρμοσθεί βάσει της επιστημονικής γνωμοδότησης και των συνθηκών που ισχύουν για τον συγκεκριμένο τύπο αλιείας.
 6.4. Η μη χρησιμοποιηθείσα ποσότητα που προβλεπόταν για μια άδεια αλιείας γαρίδας της Αρκτικής στις 31 Δεκεμβρίου ενός δεδομένου έτους μπορεί να μεταφερθεί, κατόπιν αιτήματος της αρμόδιας αρχής της ΕΕ, στο επόμενο έτος σε μέγιστο ποσοστό 5 % της αρχικής ποσότητας της άδειας αλιείας, εφόσον οι επιστημονικές γνωμοδοτήσεις συνηγορούν υπέρ της εν λόγω μεταφοράς. Η μεταφερθείσα ποσότητα πρέπει να έχει χρησιμοποιηθεί έως τις 30 Απριλίου του επόμενου έτους.
 7. Τέλη άδειας αλιείας, πληρωμή και επιστροφή
 7.1. Τα τέλη της άδειας αλιείας που πρέπει να καταβάλλονται από τα ενωσιακά σκάφη είναι τα ακόλουθα:
 Είδος
 EUR ανά τόνο για το 2016-2017
 EUR ανά τόνο για το 2018-2020
 Γάδος
 132,63
 142,11
 Πελαγικά κοκκινόψαρα
 78,11
 83,68
 Βενθοπελαγικά κοκκινόψαρα
 78,11
 83,68
 Ιππόγλωσσα Γροιλανδίας
 190,11
 203,68
 Γαρίδα της Αρκτικής — Ανατολικής Γροιλανδίας
 73,68
 78,95
 Γαρίδα της Αρκτικής — Δυτικής Γροιλανδίας
 117,89
 126,32
 Καπελάνος
 7,00
 7,50
 7.2. Πριν από την έναρξη ισχύος του παρόντος πρωτοκόλλου, η αρμόδια αρχή της Γροιλανδίας κοινοποιεί στην ΕΕ τις λεπτομέρειες του τραπεζικού(-ών) λογαριασμού(-ών) του Δημοσίου που πρόκειται να χρησιμοποιηθεί για όλες τις πληρωμές από τους πλοιοκτήτες για όλη τη διάρκεια ισχύος του πρωτοκόλλου. Η αρμόδια αρχή της Γροιλανδίας κοινοποιεί στην αρμόδια αρχή της ΕΕ κάθε μεταβολή τουλάχιστον δύο μήνες νωρίτερα.
 7.3. Η καταβολή του τέλους περιλαμβάνει όλες τις εθνικές και τοπικές επιβαρύνσεις που σχετίζονται με την πρόσβαση στις αλιευτικές δραστηριότητες καθώς και τις επιβαρύνσεις που επιβάλλονται από τις τράπεζες για τη μεταφορά χρημάτων. Σε περίπτωση που κάποιο σκάφος δεν έχει καταβάλει την επιβάρυνση που αντιστοιχεί στην τραπεζική μεταφορά, η πληρωμή του σχετικού ποσού θα ζητηθεί κατά την επόμενη αίτηση χορήγησης